text:
gus melahang ngae cerita "dadong rawi".tiang cucune dadong rawi,mawaste iwayan rawi.dadong tiangge kari hidup.nuseger.de melajah nyontek cerita,coba gae pedidi ane luung tiang berterima kasih,yen gus sing bisa ngarangg cerita adenan goyong,lek atine kin sekolahe.nyen kar ngorahan gus dueg yen terus nyotek? yen luung blog gus e, enngal kar nekaang pipis,
best regard
iwayan rawi yanto
Tiang sampun berusaha ngirim balasan ke email bli Wayan Rawi, sakewanten saking google nenten presida ke kirim. Sampun pang tiga pang pat tiang coba ngirim, masih nenten prasida. Nah, nika mawinan tiang ring postingan niki jagi ngewales email ragane. (email balasan tiang sane erorr sekadi ring gambar)
Ring Bli Wayan, suksma aturang titiang indik kritik lan saran bli ne. Mangkin anggen tiang pembelaan, tiang boya je nueg-nueg raga. Ngaku-ngaku ririh ngarang cerita. Minab bli Wayan nenten nyingak ring ungkuran daging blog tiange, ring postingan Dadong Rawi, tiang sampun "mencantumkan" saking dija tiang polih cerita nika. Tiang wantah ngutip saking "Buku Mekar Wangi 2". Nika sampun bukti cerita nika nenten je tiang ne ngarang. Nah, yen tiang je ngaku-ngaku ngarang cerita nika, patut tiang iwang orange nyontek cerita anak lianan.
Nah, indik kritik lan saran, tiang suksma banget. Tiang cuma mau share cerita-cerita berbahasa bali. Minab ring nama pengarang utawi sumber, tiang tetep berusaha mencantumkan. Nika wantah tanggung jawab moral tiange. Malih pisan, yen tiang je ne ngaku-ngaku "sebagai pengarang ne", nah patut tiang iwang.
malih apisan, ampura bli....
suksma!!
Nah, nika balasan tiang ring email saking Bli Wayan Rawi Yanto. Malih pisan bli... tiang wantah "berbagi" riang sameton bali sane lianan. Nenten je tiange ngaryanin blog niki mangde tiang polih pipis liu. Nika ten je tujuan tiange. Minab wenten sane "menganggap" tiang munafik, nika terserah ragane. Ne penting tiang sampun "menjalankan" napi sane patut yen ngamosting artikel anak lianan. Napi malih tiang sadar, blog cenik kadi niki nenten je ngidang ngaenang seduk tiange ilang. Yen tiap blogger tujuan ne wantah ngalih pipis, minab ten maju-maju "Dunia Blogging Indonesia".
Suksma! ^_^


c: text/html

text:
BAGIAN 1
Sapunapi Carane Mirengang Ida Sang Hyang Widi?
Hyang Widi mawacana tekening iraga malantaran antuk Alkitab. 2 Timotius 3:16
Sang Hyang Widi nuntun para penulis Cakepan Suci mangda nulisang Sabdan Ida. Bukune punika mawasta Alkitab. Ring bukune punika wenten orti sane sarat pisan lan Ida mapikayun mangda ragane uning.
Hyang Widi uning napi sane pinih becik antuk ragane. Yening ragane kayun mirengang Ida, ragane dados jadma sane wicaksana.
Pikayun Ida mangda jadma makasami ring gumine ngwacen Alkitab. Mangkin Alkitab sampun kasedia ring akeh basa lianan.
Yening ragane arsa mirengang Hyang Widi, ragane patut ngwacen tur uning napi sane kasurat ring Alkitab.
Akeh semeton lianan malajahin indik Hyang Widi ring genah suang-suang. Matius 28:19
Saksi-Saksi Yehuwa misadia ngwantu ragane malajahin Alkitab.
Ring sajebag jagat, Saksi-Saksi Yehuwa misadia ngajahin indik kasujatian Hyang Widi.
Yening kayun malajahin Alkitab ragane nenten naur. Dados masih malajahin indik Hyang Widi ring Pasamuan Saksi-Saksi Yehuwa sane nampek saking genah ragane
UNINGIN MALIH
ORTI LUUNG ULI TUHAN!
Apaké Orti Luung Ené Tekané Mula Uli Tuhan
Apa krana iraga bisa pracaya yéning Cakepan Suciné beneh?

robotstxt: allowed

filter: keep


text:
Sawangan = iribang buka..........; masawang kuning = mirib sada kuning agigis. Sesawangan puniki ketahipun ngangge kruna : buka, kadi, tan pendah kadi, waluya kadi, luir, alah, amunan. Sesawangan puniki ring Bahasa Indonesia pateh sekadi perumpamaan. Ring Geguritan Megantaka wenten mungguh :
Pupuh Pangkur
- Pamargine malonlonan,
nolih kori rakane jua kaesti,
rasanya teka manutug,
nyaup nyangkol ngarasaras,
angin alon mamuat bon bungane arum,
enjunge nyukur katinggalan,
masawang bale kaaksi.
- Maabah-abah sarwa endah,
malalangse ombake nene titir,
lumute kasampeh liu,
masawang tikeh makebat,
tur makasur bulung-bulunge ne anyud,
kaange ne pacurenggah,
masawang togog di samping.
- "Tegesipun : rasanya = manutug; enjunge, masawang : bale; ombake titir, masawang : abah-abah muah langse; bulung-bulunge, masawang : kasur; kaangge pacurenggah, kasawangan : togog."
- Buka bulane kalemahan, suksmanipun : kembang lemlenm.
- Kadi tunjung tan pawarih, suksmanipun : layu dudus.
- Luir nyuh gading kembar, suksmanipun : susune sane nyangkil putih gading.
- Kaya taru ragas tinibeng wresti; taru ragas = kayu ligir, tinibeng wresti = tepen ujan; suksmanipun : sakadi anake kendel polih kasadian.
- Kadi sulur tempuh angin; sulur = entikan bun; sesawangan bangkiang sane lemuh magelohan.
Kaketus saking :
* Buku Basitha Paribasa Bali


text:
Wednesday, 1 May 2013
Ane Dadi Orahang, Apang Cening Nawang
PARI BASA BALI
APANG CENING NAWANG
• Saluir ane madan utawi ane dadi orahang :
1. Panak jaran madan bebedag.
2. Panak meng madan tai.
3. Panak bojog madan apa.
4. Panak kambing madan wiwi.
5. Panak siap madan pitik.
6. Panak sampi madan godel.
7. Panak bebek madan memeri.
8. Panak bikul madan nyingnying.
9. Panak bangkung madan kucit.
10. Panak kakul madan pici-pici.
11. Panak penyu madan tukik.
12. Panak cicing madan kuluk.
13. lindung madan kodes.
• Ane dadi orahang :
1. Ane dadi orahang ngutgut : cicing, lelipan, legu, miwah ane lianan.
2. Ane dadi orahang nyotot : lelipi, siap, kedis.
3. Ane dadi orahang noltol : siap, kedis, miwah ane lianan.
4. Ane dadi orahang matik : lele.
5. Ane dadi orahang ngapit : yuyu, udang.
6. Ane dadi orahang ngaper : jaran.
7. Ane dadi orahang ngajet : sampi, kebo, misa.
8. Ane dadi orahang nyengkot : sampi, kebo, misa, kambing.
9. Ane dadi orahang ngambis : sampi, kebo, misa, celeng.
10. Ane dadi orahang ngrambit : bangkung.
11. Ane dadi orahang ngilit : lelipi, ebun.
12. Ane dadi orahang angus : nasi, jangan, miwah ane lianan.
13. Ane dadi orahang pasil : nasi, jaje, miwah ane lenan.
14. Ane dadi orahang sepet : nyambu, sotong, buah kem, biu, miwah ane lenanan ane pusuh.
15. Ane dadi orahang ocel : gigi.
16. Ane dadi orahang malegled: tenges, peceh.
17. Ane dadi orahang ngetel ; paas, yeh, toya.
18. Ane dadi orahang keta : munyi (raos andet-andet ).
19. Ane dadi orahang bega : munyi.
20. Ane dadi orahang pengeng : sirah,( duur, tendas ).
21. Ane dadi orahang ketus : gigi.
22. Ane dadi orahang tuju ; batis.
23. Ane dadi orahang jimbreg : kumis, bulun sipah (soroh bulu).
24. Ane dadi orahang lengar : duur.
25. Ane dadi orahang sepengot : bibih.
26. Ane dadi orahang sero : mata (penyingakan).
27. Ane dadi orahang bonar : mata (batun paningalane putih).
28. Ane dadi orahang jering : ebok.
29. Ane dadi orahang semutan : batis, lima.
30. Ane dadi orahang engging : ejit.
31. Ane dadi orahang pacut : ejit.
32. Ane dai orahang pengkos : batis.
33. Ane dadi orahang bubul : tlapakan lima, tlapakan batis.
34. Ane dadi orahang serak : munyi.
35. Ane dadi orahang pawah : gigi.
36. Ane dadi orahang nyarap : macan.
37. Ane dadi orahang pengah : juuk.
38. Ane dadi orahang celang : paningalan (mata).
39. Ane dadi orahang brumbun : siape ane aukud misi bulu barak, selem, putih.
40. Ane dadi orahang kenjir : ikut.
Sumber : Kasurat antuk Agung Putri Listiari (Gung Putri Listya) kaambil saking Pari Basa Bali Apang Cening Nawang ( Pande Ketut Kaca Winaya, S.Sp)
Subscribe to: Posts (Atom)
Entri Populer
-
Ampurayang Olih: I Wayan Mardiana Ampura meme, ampura bapa,,, Ampurayang titiang,,, Nenten prasida dados pianak sa...
-
PUPUH GINANTI Hukum Padalingsa 8u 8i 8a 8i 8a 8i 1. Ampahé makarana bingun...
-
Sor Singgih Basa Sekadi ketahe ring Bali, ritatkala i raga mawicara sareng anak tiosan, napi malih i raga durung uning sareng anake...
-
PIDARTA BASA BALI Yening kaaksi saking wirasan sastra, karya sastra punika masaih ring karya seni sane medaging keindahan. Pidarta ...
-
Hukum padalingsa Pupuh Sinom SINOM 8a 8i 8a 8i 8i 8u 8a 8i 4u 8a Pupuh...
-
Devinisi singkat Sekar Alit kelompok Sekar Alit, yang biasa disebut tembang macapat , gaguritan atau pupuh , terikat oleh hukum Pad...
-
2. Sesenggakan. Sasenggakan puniki pateh sakadi ibarat, ring bahasa Indonesia. Sasenggakan, linggaipun "Senggak", artinipun &...
-
UGER-UGER AKSARA BALI Aksara suara adalah: AKSARA WIANJANA Penggolongan a...
-
NYURAT AKSARA BALI v Sejarah Aksara Bali Aksara Baline mawit saking India,sane ngranjing ka indonesia ke Bali nyareng...
-
Puisi Bali Anyar Puisi Bali Anyar punika wantah sastra sane kaangge nartaang pabesen, ngangge basa sane bawak nanging dagingne ...


text:
Olih:
I Putu Supartika
Beneh
pelih selem putih
Raket
mayasin gumi linggah
Bungah
makenyah matimpah matampih
Kulen
makilit tan dados pasah
Kakawiané ring ajeng wantah puisi
sané mamurda “Rwa Bhinéda 1” kakawian
saking I Ketut Aryawan Kenceng sané kaambil saking cakepannyané sané mamurda “Rwa Bhinéda”. Cakepan puniki wantah
cakepan kaping pat, sané kamedalang olih sang pangawi. Sadurungné sang pangawi sampun
ngamedalang cakepan sané mamurda “Beruk”,”Bikul”,
lan “Bubu.”
Yéning ketékin, nénten wénten
atiban, I Ketut Aryawan Kenceng sampun ngamedalang petang cakepan pupulan puisi
Bali anyar. Napi mawinan durung atiban, krana cakepan kapertama sané mamurda “Beruk” kawedar ring bulan Oktober 2014
lan cakepan sané kaping pat mamurda “Rwa
Bhinéda” puniki kawedar bulan Agustus 2015. Nika nyihnayang wantah perlu
dasa sasih sang pangawi jagi ngamedalang petang cakepan. Sinah sang pangawi wantah
pangawi produktif lan maduwé kréativitas sané nénten wénten watesné.
Yadiastun durung wénten atiban
sampun ngamedalang cakepan kantos patpat, nanging daging cakepané boya ja
kuala-kuala. Boya ja kuala ngamedalang cakepan, utawi boya ja kuala produktif
nanging nénten maduwé kualitas. Yéning manut ring padéwékan titiangé, maka
patpat cakepané puniki becik pisan. Yéning selehin saking rasa basannyané maka
patpat cakepané puniki nénten ja wénten binané, sami becik lan lengut. Contoné
wantah puisi sané mamurda “Pongah” sané wénten ring cakepan “Rwa Bhinéda”, dagingnyané sakadi puniki:
gipih gupuh/ manjakin aluh/ ngikih
nyeluh/ caluh nyuluh. Tegarang
resepang lengkara “manjakin aluh”,
utawi “caluh nyuluh,” nika lengut
pisan lan titiang kantos héran saking dija sang pangawi polih krunané punika.
Lianan ring punika, taler kualitas
kakawiannyané prasida kapanggihin saking piteket-piteket sané wénten ring
samian puisinnyané. Sakadi ring puisi sané mamurda “Piteket Sadarana” taler
munggah ring cakepan “Rwa Bhinéda”
sané dagingnyané sakadi puniki: déwa di
déwéké/ détia di déwéké/ melahang ngisi kenehé/ melahang ngambekang tindaké.
Ring puisi puniki sampun terang galang piteket sang pangawi majeng ring i raga
sareng sami sumangdané i raga nénten kantos ngalumbar indria lan prasida nemu
bagia ring kauripané.
Ngwacén cakepan pupulan puisi Bali
anyar saking I Ketut Aryawan Kenceng puniki, sakadi nyilemin produktivitas lan
kréativitas sang pangawi. Sang pangwacén pacang kakeberang ka gumi sané
mabinayan, inggih punika gumi sané kaebekin baan piteket lan rasa basa sané
nyangluh.
Cakepané puniki cocok ring samian
yusa, saking anak alit sané wau mlajah ngwacén kantos anak sané sampun lingsir
lan nénten ngranayang éfék samping
sané berbahaya sajabaning polih piteket rikala nyalanin kauripan lan basa sané
renyah kadi krupuk lan nyangluh kadi ubi makuskus.
Singaraja, 10
Novémber 2015


text:
Om Swastiastu
Inggih para pamedek sane banget baktinin titiang, manawi ida dane sampun uning napi mawinan i raga sareng sami nyakupan tangan ring raina sane mangkin. I raga dados umat magama Hindu patut mangabakti ring Ida Sanghyang Widhi Wasa masrana antuk aturan saha nyakupang tangan kadasarin antuk manah suci nirmala ri kala nyanggra piodalan-Ida, minakadi piodalan Sanghyang Saraswati, sane nyihnayang tedunnya Sanghyang Aji, lambang kaweruhan.
Yening inargamayang titiang Sanghyang Widhi pateh ring Betara Surya sane madue sinar, sinar punika sane marupa lambang Sanghyang Saraswati nyinarin jagate makasami, mangdenne prasida ngamolihang kalanduhan miwah karahayuan.
Dados Sanghyang Saraswati rabin Ida Batara Brahma punika sujatinnya lambang dewan aksara utawi kaweruhan.
Para pamedek sane wangiyang titiang, manawita ida dane sareng sami sampun uning, rainan Saraswati puniki rauhnya ngenem sasih, inggih punika ri kala Saniscara Umanis wuku Watugunung.
Indik pamargin tatacara rainan Saraswati punika kapalihang dados tigang runtutan sane patut sungkemin sakadi ring sor puniki.
- Ri kanjekan raina Saraswati punika saking semeng jantos pajeg surya, i raga sareng sami maturan ka sanggah utawi ka mrajan soang-soang miwah mantenin buku utawi lontar druwene. Sakewanten sadurung maturan nunas tirta dumun ring Ida Pranda utawi ring sesuunan ragane soang-soang. Sasampun banten punika kantebang raris kasiratin tirta Saraswati ping lima. Wusan punika wau ragane siratin tirta ping tiga, kaajeng ping tiga, maraup taler ping tiga.
Tetujon i raga nunas tirta Saraswati punika tan lian wantah mangda Ida ngicenin karahajengan miwah kaweruhan sane mautama. Tirta punika taler dados anggen nyuciang raga, ngicalang sakancan keletehane sane wenten ring ragane, pradene mrasidayang galang apadang ening tan pasing sing.
- Runtutan sane kaping kalih wantah masambang semadi. Ri kala masambang semadi patut majagra (=melek) sinambi ngwacen lontar-lontar suci keagamaan, minakadi; Bagawadgita, Sarasamuscaya, Ramayana, Bratayudha miwah sane lian-lianan. Ring sajeroning sambang semadi puniki i raga patut mabrata tan dados mapunyah-punyahan.
Tetujone mabrata punika wantah marupa latihan natingin godaan Sadripune minakadi; loba, iri ati, angkara murka miwah sane lian-lianan. Ngwacen lontar tetujonipun lianan ring marupa tangkis magadang taler nunas kaweruhan ring Ida Sanghyang Saraswati.
- Runtutan sane kaping tiga inggih punika mabanyu pinaruh ri sampun awengi majagra, mabrata nglaksanayang sambang semadi. Benjangne pasemengan raris mabanyu pinaruh ka beji utawi ka segara masiram tur matirta.
Tetujone iraga mabanyu pinaruh wantah nyuciang raga, mangda kaletehane sane wenten ring ragane prasida ical. Ri kala mabanyu pinaruh punika i raga masiram antuk toya kumkuman, inggih punika toya sane sampun madaging sekar arum. usan punika dados sampun mantuk. Sarauhe ring jero dados sampun antebang bantene, sakewanten siratin dumun antuk tirta Saraswati. Luu banten punika iket antuk tali raris genahang ring luhur korine utawi lawangane. Tetujonnya wantah nyihnayang i raga subakti saha sampun ngaolihang kaweruhan.
Inggih, ida dane para pamedek sane baktinin titiang, manawita ida dane sareng sami sampun naenin nyingak lambang Saraswati. Ring simbul punika kasinahang, Ida madue tangan tetiga soang-soang ngagem; Ganitri, lontar miwah gitar utawi rebab. Ida nglinggihin angsa.
Irika taler wenten tunjung sane kasanding antuk paksi merak sane dahating asri pakantenannyane. Samian punika marupa simbul sane madue arti sakadi ring sor puniki.
- Dewi Saraswati rabin Ida Betara Brahma, nyihnayang simbul kakuatan sane agung saha ngledangin nudut kayun, marupa prabawan sarining kaweruhan.
- Gitar utawi rebab punika marupa simbul kabudayaan sane maha agung.
- Ganitri punika marupa simbul kalanggengan, sane nyihnayang paplajahan punika tan pawates.
- Lontar punika marupa simbul kaweruhan.
- Angsa utawi sowan marupa simbul kawicaksanaan
- Tunjung punika marupa simbul nyihnayang kaweruhan punika makeh sorohipun tur mahasuci.
- Merak punika marupa simbul kawibawaan sane nyihnayang sang sampun pradnyan, wicaksana kajananugara ring jagate.
Inggih para pamedek sareng sami, wantah asapunika prasida antuk titiang ngaturang pariindikan ri kala nyanggra karauhan wedalan Saraswati puniki.
Makawasana titiang tan lali nunas geng rena sinampura, yan pade wenten makatuna langkung antuk titiang ngaturang.
Om Santi, Santi, Santi Om


text:
Pura Penataram Sasih wenten ring tengah-tengah Desa Pejeng, genahipun ring dangin jalan gede sane ngubungang Kota Gianyar sareng Tampaksiring. Desa punika ngranjing Kecamatan Tampaksiring, Kabupaten Gianyar. Pura Penataran Sasihkasorohang pura kuno tur marupa pura puser kerajaan Pekeng duke riin. Pura punika dumun kawastanin Pura Penataran kemanten. Selantripun kawastanin Pura Penataran Sasih santukan ring jeroning pura wenten nekara ageng sane sampun kaloktah kabaos Bulan (sasih)Pejeng.
Pura punika pelataranne jimbar, pura-puranipun unik, ring pariwisata pura punika sampun kauningin ngawit warsa 1920.
Sane pinih mautama irika wantah kawentenan nekara ageng sane madawa 186,5 sentimeter tur garis tengahipun madawa 160 sentimeter. Nekara punika kagenahang ring sajeroning palinggih ring bucu kaler kangin pura. Krama desane irika maosang pelinggih punikamawasta palinggih Ratu Sasih. Sakemaon nekarane kaloktah kabaos "Bulan Pejeng". Nekara punika marupa tetamian benda prasejarah duk jaman perunggu ring Indonesia.
Salian nekara irika taler wenten arca-arca kuno malakar antuk abtu, pragmen-pragmen prasasti, sakewanten sasuratipun sampun usak ngawinang meweh ngawacen. Mawiwit antuk kawentenan barang-barang sakadi punika ngancan rahina ngancan sasih para wisatane ngakehang malancaran nyingak kawentenan tur kautamaan Pura Penataran Sasih punika.(*bb/trty)


text:
"Om Swastyastu,"
Inggih nawegang ring Bapak Kepala Sekolah
Para Dewab Guru sinamian
Para pegawai sane baktinin titiang
Miwah para sameton sane wangiang titiang
Titiang ngaturang suksma ping banget majeng ring sameton titiang kelas 3 sane sampun sering ngicenin piteket-piteket sane becik tur manut sekadi ajaran sekolahan iriki, tur mogi-mogi ja para sameton titiang kelas 3 sareng sami nemu rahayu mrasidayang ngelanturang ke Perguruan Tinggi utawi sane sederajatnyane. Sane nenten mresidayang ngelanturang ke Perhuruan Tinggi sampunang sungsut ring pakayunan utawi sedih, rereh kaweruhan sane marupaketerampilan angge pangupa jiwa, yening sampun merasa jangkep ngererh keterampilan tur mresidayang nincepang kawikanan janten sampun nika sane pinih becik nglanturang ngerereh pangupa jiwa selanturnyane.
Dumogi prasida maguna ring sameton miwah ring jero soang-soang. Titiang lan timpal-timpal saking kelas 1 tan lali nunas geng sinampura mantuka ring siswa kelas 3 sareng sami sane lulus, yan wenten keiwangan titiang sane sampun lintang mangda ledang ngampurayang. Dumogi siswa kelas 3 sane sampun lulus ngamolihang kerahajengan sareng sami.
Inggih wantah asapunika sane prasida aturin titiang, mogi-mogi ja lantang urip mangda prasida malih katemu ring kawekasan tur ngeledangin ngicenin pamargi malarapan antuk kawisesan Ida Sang Hyang Widhi Wasa.
Pinaka panyineb atur, tan lali titiang ngaturang parama shanti.
"Om, Santih, Santih, Santih Om"
Selasa, Januari 12, 2010
Pidarta Bali Kelulusan Kelas 3
0 komentar:
:f :D B-) :x :$ ;;) x( :? :@ :~ :| :)) :(( :( :s :o :) :L :E :H :Q :-r :-$ :-c :-y :-j :-O I-) 8-| 8-} =(( :-n :-e :-k
Poskan Komentar
Semeton sane jagi komentar, ngicenin kritik, saran, request, utawi sekadar kenalan driki manten ring kotak komentar niki. Sampunang lali dagingin wastan sameton ne ring kotak Beri komentar sebagai. Suksma!!


text:
PURA Tuluk Biyu Batur Parahyangan Agung Pucak Gunung Abang sané magenah ring Désa Batur, Kecamatan Kintamani, Kabupatén Bangli. Pacang ngamargiang Karya Pujawali Ngusaba Purnamaning Sasih Kapat Warsa 2012. Dudonan karya ring Pura Tuluk Biyu Batur kamargiang ngawit tanggal 16 Septémber 2012 nepet rahina Redité Pon Medangsia kantos tanggal 8 Oktober 2012 rahina Soma Kliwon Klurut.
Mapaiketan sareng dudonan karya punika pengemong miwah prawartaka karya matur piuning majeng Ida Dané Umat Hindu Se-Dharma sareng sami turmaning ngaptiang mangda prasida pedek tangkil sajeroning upacara punika. Ngeninin indik éédan karya sané pacang kamargiang makadi ring sor puniki.
Ring rahina Anggara Paing Pujut tanggal 25 Septémber 2012, Pacang kamargiang pula-pali Rsi Gana Mapiuning Karya, Nuhur Tirta ring Pucak Gunung Abang, Tirta Sapuh Jagat, Tirta Segara Danu, Ngunggahang Sanghyang Raré Anggon, Nanceb Sunari, Sanggar Tawang.
Raris rahina Sukra Kliwon Pujut tanggal 28 Septémber 2012, éédan sané kamargiang inggih punika Ngadegang Bagia Pula Kerti. Bénjangné ring rahina Saniscara Umanis Pujut tanggal 29 Septémber 2012, kamargiang Mapepada Wewalungan, Ida Bhatara-Bhatari Katuran Bhakti Pengodal lan Pesucian.
Salanturnyané tanggal 30 Septémber 2012 nepet rahina Redité Paing Pahang, kamargiang Puncak Karya Mapepada Agung, Pujawali Ngusaba Sasih Kapat. Bénjangné rahina Soma Pon Pahang tanggal 1 Oktober 2012 kamargiang pula-pali Wayon Ageng Walikota Dénpasar miwah Pémkab Karangasem.
Tanggal 2 Oktober 2012 rahina Anggara Wagé Pahang kamargiang Wayon Alit, Bhakti Penganyar Kabupatén Gianyar, miwah Tabanan. Raris rahina Buda Kliwon Pahang tanggal 3 Oktober 2012, kamargiang Bhakti Penganyar Pemkab Bangli.
Salanturnyané rahina Wraspati Umanis Pahang tanggal 4 Oktober 2012 kalaksanayang Bhakti Penganyar Pemkab Klungkung. Bénjangné tanggal 5 Oktober 2012 nepet rahina Sukra Paing Pahang kamargiang Bhakti Penganyar Pemkab Buléléng.
Yéning Bhakti Penganyar Pemkab Jembrana kamargiang ring tanggal 6 Oktober 2012 nepet rahina Saniscara Pon Pahang. Salanturnyané tanggal 7 Oktober 2012 rahina Redité Wagé Klurut kamargiang Bhakti Penganyar Pemkab Badung. Rahina Soma Kliwon Klurut tanggal 8 Oktober 2012, kamargiang Bhakti Pepranian, Ngelantur Ida Bhatara Katuran Bhakti Pengeluhur.
Punika indik dudonan karya sané pacang kamargiang ring Pura Tuluk Biyu Batur, gumanti prasida kapiarsayang sareng sami olih Umat Hindu/Umat Se-Dharma. Dumogi Pujawali sané pacang kamargiang nemoning labda karya, tur paripurna sida sidaning don.
Artikel Olih : Orti Bali | Bali Post, 23 September 2012


text:
Laman
Senin, 22 Juli 2013
Tri Angga miwah Tri Mandala sajroning Wewangunan
Wewangunan ring wewidangan jagat Bali kamanggehang patut kawangun antuk wentuk miwah cihna kabudayan Bali. Soang-soang wewangunan jana Baliné nganutin ring Tri Angga, wantah tigang paletan ri sajroning wewangunan, luiré; Utama Angga, Madya Angga, miwah Nista Angga. Sané kabaos Utama Angga wantah raab wewangunan, raris Madya Angga wantah angga wewangunan sané kawentuk antuk saka miwah temboknyané, samaliha Nista Angga wantah batur utawi dasar wewangunan. Mawinan wewangunan sané becik miwah patut majanten antuk dasar sané kukuh mangda nénten gelis ipun rusak. Sapunika taler sang nruénang majanten kukuh nénten obah pakayunanipun meneng mapaurip ring wewangunanipun.
Pakarangan paumahan umat Hindu akéhan kaepah dados tigang paletan sané kabaos Tri Mandala, makadi; Utama Mandala, Madya Mandala, miwah Nista Mandala. Utama Mandala wantah pagenahan wewangunan sané masuksma luih, sakadi pemerajaan utawi sanggah, genah pangubaktin jana Bali ring Ida Sang Hyang Widhi miwah para Hyang Dewa Pitara. Madya Mandala wantah pagenahan wewangunan sané madué suksma madya, sakadi genah jana Bali nglaksanayang kahuripan marupa umah kaja, umah kangin, umah kelod (pawaregan), umah kauh, miwah jineng. Nista Mandala wantah pagenahan wewangunan sané suksmanipun nista, sakadi genah kandang bawi, kandang banténg, kandang ayam, kandang bébék, miwah sané lianan taler kawéntenanipun soran ring genah-genah sané ring ajeng.
Tabuh Rah
Tabuh rah manut wastannyané wantah nabuhang rah buron, makadi ayam, bawi, bébék, kebo, miwah sané linan sané kamargiang ri sajroning sapulah-palih upacara agama utawi yajña. Tetujonipun pinaka panegep ring pamargi upacara agama, sané kamargiang sajroning Pañca Yajña manut sakadi sané munggah ring Lontar Siwa Tattwa Purana, Lontar Yajña Prakåti, miwah tambra prasasti, sakadi Prasasti Sukawana A I 804 Úaka, Prasasti Batur Abang A 933 Úaka, miwah Prasasti Batuan 944 Úaka. Tabuh rah kamargiang malarapan antuk panyambléh miwah perang sata sané kajangkepin antuk majuluk-julukan masarana tingkih, pangi, adéng, kelapa, andel-andel, kasarengin antuk upakarannyané. Tabuh rah kamargiang ring genah miwah galah upacara mamargi olih ida Sang Yajamana. Ri tatkala perang sata kamargiang patut mawilangan tigang perahatan samaliha kawewehin antuk toh dedampingan sané masuksma pinaka daging kalascaryan Sang Yajaman ngaturang yajña sakéwanten nénten kadasarin antuk jejudén. Suksman perangé pinaka cihna prawiran (Galungan) saking dharma ring adharma.
Iseng-isengan Manyurat
Tukang
I Tukang bicuh mapeluh
traktak-troktok, jangkak-jongkok
nabdab karya pinaka swadharma
pikolihne anggen pangupajiwa
I Tukang ipun ulap-ulap
tangane kampeh-ampehang
ngundang angin
antuk ongkebe ngencak-encakin
I Tukang daah-duuh
dangah-dengeh ngruruh dayuh
kaborbor cayan ai
carma maireng kanton ka prarai
I Tukang garjita ring manah
tat kala polih upah
eling ipun ring pianak somah
ngulati urip ring gumi lemah
Dauh
Duuh-duuh
manahe kangin kauh
mincah-mincuh
ninutin dauh
Duh dauh . . .
rereh kewuh
dija ruruh?
mangda rauh
Dauh duh dauh
meweh nepetin
kasatru karya urip
asing polih
ngawinang bingung paling
Dauh . . .
patut kalakonin
becik pikolihin
karyane adung masanding
antuk dauh sida katepetin
Amlapura, 01 Juli 2013 (Ngawas UAS, STKIPAH Amlapura).
I Tukang bicuh mapeluh
traktak-troktok, jangkak-jongkok
nabdab karya pinaka swadharma
pikolihne anggen pangupajiwa
I Tukang ipun ulap-ulap
tangane kampeh-ampehang
ngundang angin
antuk ongkebe ngencak-encakin
I Tukang daah-duuh
dangah-dengeh ngruruh dayuh
kaborbor cayan ai
carma maireng kanton ka prarai
I Tukang garjita ring manah
tat kala polih upah
eling ipun ring pianak somah
ngulati urip ring gumi lemah
Dauh
Duuh-duuh
manahe kangin kauh
mincah-mincuh
ninutin dauh
Duh dauh . . .
rereh kewuh
dija ruruh?
mangda rauh
Dauh duh dauh
meweh nepetin
kasatru karya urip
asing polih
ngawinang bingung paling
Dauh . . .
patut kalakonin
becik pikolihin
karyane adung masanding
antuk dauh sida katepetin
Amlapura, 01 Juli 2013 (Ngawas UAS, STKIPAH Amlapura).
Langganan: Entri (Atom)


text:
Magibung punika mawit saking tradisi para prajurit jaman Kerajaan Karangasem ring padépokan miwah ri kala maperang utaminipun daweg ngebug Sasaké sané kasénapatinin olih I Gusti Anglurah Ketut Karangasem abad ka-17. Punika mawinan kantos mangkin tradisi magibung taler wénten ring Sasak. Ulamnyané taler kanutang mangda sida ngwetuang pramana kaprawiran lan rasa bangga gilik saguluk salunglung subayantaka sareng pasukan, pasemetonan, banjar, wiadin sekaa siosan. Tan bina kadi pasukan jaman Romawi Kuna, ulam rangsumé nganggén rah mentah sakadi komoh, lawar barak, anyang.
Magibung sujatinipun madue nilai filosofis sané adiluhung.. Ngulati semangat gotong royong sayan rumaket, saling asah saling asih nénten ngulahang raga, saha satinut ring préntah pamimpin. Taler numbuhang rasa ksamén pada (demokratis) ri kala ngarepin boga paican Hyang Widi, yadiapin sané magibung sareng trah utawi wangsa sané masiosan. Sajabaning punika, magibung gumanti kanggén ngétangin tamiu sané ngajengang, santukan sabilang aterap sané munggah magibung midep makudang-kudang sela. Yéning genahé cukupan 20 sela, ngantos tigang terap artinné tamiuné sami 20 x 3 x 8 = 480 diri. Taler kanggén ngarya RAB panelas prabéa kanggén sodaan lan bebantené makasami..
Soang-soang linggih sané kawastanin asela, kakiterin antuk 8 diri. Ngajengang nganggén dulang pangibungan mrepat ukuran 60 x 60 cm, mategeh 20 cm. Ulam asela nganggén ancak ukuran 40 x 40 cm sami matatakan aledan antuk ron, daun pisang, utawi busung. Takeran cawisan sané 1 sela, ajengan 2 kg, ulam 1,5 kg, kelapa abungkul, miwah basa-basa sajangkepnyané sané kaolah dados sarwa benyel sakadi lawar barak, lawar putih, anyang, jangan blingbing, timbungan, lan urutan semuuk. Sarwa gaing sakado sesaté akéhnyané 16 katih, luiré saté pusut, saté lembat, saté kablet, saté asem, saté gubah. Sarwa matoya utawi éncéh luiré komoh, lan jangan arés. Wénten taler sané madaging tum, bréngkés, lempet lan serapah pinaka pangenep. Ulam sané masaté 16 katih kawastanin akarang utawi asela. Wénten sané masaté 8 katih kawastanin pamadé, sané masaté patpat kawastanin pamijian, sané biasa kanggén ngejot ukuran ngajengang sareng kalih.
Ulam sané biasa maolah kanggén matamiu ulam bawi. Sios ring punika wénten taler ulam sané kasinanggeh ulam suci kanggén sang pandita wiadin pamangku inggih punika ulam kebo, bébék, kuir, angsa, lan penyu. Sané kanggén mapéstaan ulam banténg, kambing, lan ayam. Krama banjar sané polih tugas masak lan molahan wantah kramané sané lanang kapimpin antuk tukang ébat sané kawastanin belawa. Kramané sané istri polih tugas ngarya sanganan lan bebanten sané kapucukin olih sang tapini. Punika awinan para krama sané sampun ngranjing grehasta, tedun mabanjar patut uning mébat lan ngolah masakan.
Ri kala ngajengang sabilang asela wénten silih sinunggil sané dados tukang ngatur ééd-éédan nagingin ulam lan ajengan sané kawastanin pepara mawit saking papar sané maartos rata. Kramané siosan patut nrima ulam napi ja sané kaunggahang olih sang pepara. Sabilang bucu gibungané madaging tasik lan tabia anggén negepin rasa. Toya minum biasanné nganggén caratan, mangkin sampun akéhan nganggé gelas utawi toya kemasan, santukan nénten biasa nyérét toyan caratan. Carané malinggih ngiter gibungan patut masila utawi matimpuh nyirang ka kébot mangda tangané kenawan élah ngambil ajengan. Sisan sopané nénten dados ngrébés ka gibungané. Sang pepara ngunggahang ulam ngawit saking lawar lan jangan blingbing, raris anyang, timbungan, wau gubah, lan sesaté. Ajengan setata kaubungin mangda nénten kantos telas pisan. Yadiapin sampun wareg, soang-soang krama nénten dados numunin usan lan matangi. Patut saling antos mangda sareng samian sané malinggih dados aterap sampun puput ngajengang wau sinarengan dados matangi.
Sapunika tatatiti anaké magibung ring wewengkon jagat Karangasem lan Sasak ngantos mangkin, yadistun sané mangkin sampun akéh anaké sané nganutin nganggén prasmanan, ngajengang niri-niri nganggén séndok garpu pinaka simbul modérnisasi.
Napi kantun perlu maosang ajeg Bali yan tata cara sané adiluhung sampun ical?
Olih : Djelantik Santha (Bali Post, 4 November 2007)


text:
“Uli mara depak waton kanti jani suba makumpi tur boké mawarna dadua, tumbén jani pekak ningeh, tur muktiang ada bom makeplug di gumi Baliné,” kéto Pekak Landung makaengan ngajak truna-trunané sambil negak di batan jinengé. Pekak landung biasa maortan-ortan ditu sambilanga magambel rindik, masliahan suud magaé uli carik.
Pekak Landung kaloktah kaukina Pekak Véteran di banjarné, mapan mula ia pejuang dugas jaman penjajah i pidan. Yadiastun suba mayusa ulung dasa tiban, Pekak Véteran enu ceteng, enu nyidaang ka carik tur réncang majalan, sakéwala tusing bisa masandal, tusing bisa manjus di WC, tusing bisa ngajeng capcay lan sekancan dedaaran ané modéren.
Kaucap Pekak Véteran sawiréh semangat pejuangné tusing taén luntur. Yén ada anak nyambatang “merdéka ngormat” nyingkir prajani Pekak Véteran nglejit bangun uli pasaréan, tur malaib menékang lima ngormat padidi, ento awinan di banjarné liu anaké nyambatang Pekak Véteran kadéwan-déwan dadi pejuang.
Ri sedek sakit ngebus dingin raganné, jag prajani ilang tur seger yan ningeh anak nyambatang “merdéka”. Tan bina cara babotoh, yén tusing ada tajén, prajani ngaku sakit awak sabuku-buku, batis lemet, tusing jaen madaar, sakéwala suba ningeh ada tajén jag prajani ngléjat bangun tur seger tusing perlu maubad ka dokter.
Cucunné ané di pisaga madan Madé Lanus masih milu di jinengé ngorta tur matakon.
“Kak i pidan ngidang majalan neked ka margané, yén majalan apané ané kenyel?”
Ningeh patakon cucunné buka kéto Pekak Véteran ngadébras bangun tur masaut, “Gumi Baliné langah ané tusing taén bakat entasin pekak, turin pekak entasin baan majalan batis, tusing cara cerik-ceriké jani mara majalan apanimpug suba ngaku kenyel. Pekak i maluan nyingkir idih-idih, di kénkénné basangé tusing kena apa-apa, ujan panesan, kéto pekak nasarin gumi apang ada puponin buka jani.” Seken sajan ortanné Pekak Véteran.
Ada truna-truna ané lénan bénjul nyautin.
“Dong Pekak ngelah pengalaman luas, luas kema-mai?”
“Pekak mula mapengalaman luas, gumi Baliné makejang suba bakat entasin, sajaba gumi Indonésiané tusing nawang,” kéto buin Pekak Véteran negesin, sada ajum.
Ningeh munyin Pekak Véteran kéto, makejang truna-trunané kedék katundun, tusing bani sanget mesuang kedék apang Pekak Véteran tusing tersinggung utamanné pedih.
“Yan anak tua-tua i pidan, yaning suba luas ngliwatin pasih sinah suba kasengguh bani, liwatan gumi janiné ané madan Bernéo, Selebes, miwah Sasak, mapan gumi merdéka cara jani madan gumi Indonésia,” nglantur Pekak Véteran nuturang paundukané i maluan. Pekak Véteran ngritayang duges raganné nglawan serdadu Nica, Nipon, miwah Belanda. Pekak taén koné maplalian bom di pasisi Sanuré sakéwala bomé tusing dadi makeplug mapan gumi Baliné madasar baan besi wresani turmaning manusané tetep beneng papinehné tekén Ida Sanghyang Widi.
Dugas jaman penjajah i maluan, granat, bom, peluru koné maura dini ditu, sakéwala tusing dadi makeplug. Ento ané ngranayang Pekak Landung marasa nek, sesek tangkahné mara ningeh cucunné ané madan Madé Yasa, cucu marep mara ngelah pianak aukud kena musibah bom Bali II di Jimbaran.
Tuah ageté tusing dadi kepung, lacuré tusing dadi kelidin, jelé melah, aget lacur mula sing dadi palasang di guminé. Mirib suba ada duang tiban makeloné makuli dadi satpam di Jimbaran. Uli sekat ento sakabedik ngidaang menahin paon, ngridit Honda tur menahin sanggah kamulanné ané suba tuduh. Cucunné anak mula tusing madasar apa.
“Kak benahin sanggah kemulané kéto uug, mapan sanggah kaucap sirah utawi duur, yan duuré tusing melah sinah i raga paling,” kéto abetné Madé Yasa dugas enu idup ngajakin pekakné menahin sanggah. Di subanné sanggahné pragat, jani cara matingtingan ortanné, krana Madé Yasa jani kena musibah buka kéto, kene bom uli téroris.
Pekak Véteran tusing ngidaang ngebang sebet kenehné, sabilang inget tekén cucunné ané tusing ngelah bapa sawiréh maluan suba ngalahin mati. Sakéwala Madé Yasa ninggalin pretisentana aukud muani suba mayusa atiban. Ento ané ngranayang rena kenehné Pekak Véteran. Apa buin mantun cucunné nyak ngidep munyi ngyasang pianak miwah kurenanné ané tusing enu.
Tuah saja buka tuturé, pajalan matiné tusing kena baan masaurin, tusing tawang buin mani buin puan, anak urip baan nyilih, kéto anaké nyambatang. I pidan Pekak Véteran tusing kena bom penjajah, nanging jani cucunné kena bom téroris di subanné guminé merdéka.
“Lén dedalu lén tetani, lén né malu lén né jani, yan i malu idupé kajajah baan wangsa Belanda miwah Nipon, kéwala jani patuh masih kajajah, nanging adanné lén. Ada anak ngorang kajajah baan agama, ada anak nyambat baan kaliangan gumi. Liu anaké dueg ngraos agama, liu anaké makenta nglaksanayang puasa, liu anaké apal isin sastra, nanging iegé ngancan nglaléang. Maling dini ditu, perampok lemah bolong, hélm beten sadelé masih bakat baana nyemak, mirib ené madan gumi kali yuga, gumi suba wayah, clebingkah batan biu, gumi linggah ajak liu, ajak liu marebut amah, liu anaké ngaku paling dueg, paling bagusa. Ané soléh dingeh di kupingé térorisé koné ngaku akuanga suargan yan suba maan ngamatiang jlema lénan. Papineh manusané jani saja suba mabading, kangin orahanga kauh masih guguna, anak bajang ganteng, né muani anak tua ubanan suba biasa yaning suba ada pipis. Truna-trunané jani yan baang pis bolong rejuna, mabalik adepa tekén torisé tukaranga aji dolar, orahanga barang antik. Yan suba maan dolar mara ngalih tunangan,” lantang sajan Pekak Véteran ngamigmig.
Truna-trunané ané ningeh, ada kedék, ada masih ané madalem Pekak Véteran ané setata nutur di jinengé.
Yan i pidan Pekak Véteran ningeh anak nyambatang “merdeka” nglejit bangun, jani yan ada anak nuturang ada bom, ada téroris Pekak Véteran ngamikmik padidi nemah pastu téroris.
“Dumadak téroris numitis dadi lelintah dadi iis-iisan poh, kalablab di kawah, dumadak enggal kuskusa!”
“Tusing ja kuskusa, kéwala éksekusina,” truna-trunané nyautin.
Guru SMKN Kubu, Bangli


text:
- Pura Kertajaya Kota Tangerang
- Pura Merta Sari Kota Tangerang Selatan
- Pura Dharma Sidhi Kota Tangerang
- Pura Dharma Praja Kota Tangerang Selatan
- Pura Eka Wira Anantha Kota Serang
- Pura Giri Kerti Kota Tangerang
- Parahyangan Jagat Guru Kota Tangerang Selatan
- Kuil Dewi Durgha Maa Kota Tangerang
- Kuil Shri Battra Kaliamman Kota Tangerang
- Guru Dwara Guru Nanak Kota Tangerang Selatan
- Parahyangan Bhuwana Raksati Kabupaten Tangerang
Rare Angon
Ngiring Ngajegang Bali melarapan antuk Mebasa Bali sane becik, seneng ring Tembang Bali tur sekancan sastra lan Budaya Bali sane sampun kaloktah ring jagate mangda sumingkin jangkep tur paripurna #Bahasabali #AjegBudayaBali
Baca Dulu Kawan
OM. SA, BA, TA, A, I, NA, MA, SI, WA, YA, AM, UM, OM -
OM. SA, BA, TA, A, I, NA, MA, SI, WA, YA, AM, UM, OM
Kamis, 29 September 2016
Pura Parahyangan Kuil Dan Guru Dwara
Rabu, 24 Agustus 2016
Bhatara Kala Ngaruruh Tetadahan
Ida Sang Bhatara Kala sedek Ida sungsut kebekang ring kayun, eling ring raga lacur, wireh medal ring kalaning rahina Saniscara Kliwon Wuku Wayang,minab nenten wangde Ida pacang katadah olih Bhatara Kala, reh wenten panugrahan Bhatara Ciwa pecak, "Yan ada anak embas utawi lekad di Ukun Wayange, wenang Bhatara Kala nadah. "Irika raris Sang Bharata kaparisudha olih ajin Ida, Bhagawan Bhrgu. Sangkaning kaparisuda punika Ida mapesengan Sang Sudha. Yadiastun sampun kaparisuda, taler nenten nyidayang Ida Bhatara Nilakantha, tan urungan Ida katadah olih Ida Bhatara Kala.
Kaceritayang sane mangkin, Ida Sang Hyang Kala rawuh ngungsi genah Sang Bharata, "Yadiastun sampun kaparisudha olih Peranda Agung, tan pariwangde katadah den ngong Bhatara Kala apan durung anglukat anyapuh leger ".
Gelisang carita Sang Sudha kauber olih Ida Bhatara Kala, ngalor, wetan, kidul, kulon, kaja, kelod, kangin, kauh Ida malaib setata tutu urina olih Ida Bhatara Kala. Risedek wenten anak wusan mayadnya, ada luhu madugdug ditu Sang Sudha mengkeb, nepak ring ron ikang kayu mengkeb ring beten don kayune. Irika raris Ida Bhatara Kala kebingungan tur ngandika , "Kija lakune Sang Sudha mengkeb, mara pesan ia dini klimpang-klimpeng."
Bhatara Kala amilet Sang Sudha, ngebitin luhu-luhu. "Beh ditu Sang Sudha mengkeb tur buin ia melaib." Duka tur brangti Ida Bhatara Kala, kepastu anake sane munduhin luhu, apang sing sida karya. Ento awinan uli jani yang munduhang luhu patut kenyutin.
Rikanjekan Sang Sudha melaib, ring margi kapanggih raris wang angwangun karya atiwa-tiwa, ada anak Ngaben : Irika mengkeb ring tugelan tiyinge. Keaksi olih Bhatara Kala tukang wadahe ngerancang wadah tur kodina.
Sang Sudha mengkeb di song tiyinge. Sane mangkin kacaritayang Ida Bhatara Kala ngambil tugelan tiyinge ane pagelilik, teka ditu Sang Sudha mengkeb, mara dakepa, makadadua bolong tiyinge. Maan galah melaib Sang Sudha malih. Beh, keliwat duka Ida Bhatara Kala tur mastu tukange apang bingung, sangkalae uli jani tukange tusing dadi numanang tiying mabolong maka duang aneh. Yan ada tiying mabolong maka duang aneh, apang encake. Yan sing keto apang enu bukune aneh.
Gelisang satua surup Ida Sang Hyang Surya, wengine rauh, sedeng becik wenten Mangku Dalang sedek ngewayang. Irika raris Sang Sudha mengkeb, macelep ke bumbung gendere, kegiat Ida Bhatara Kala amrih Sang Sudha. Dalang munggah, suar kagantung tur kaenyitin miwah gendere ketabuhang, gending pangendang Surya, Dalang nabdabang linggihnya mangda becik, tur matuturang abah suar, kelir miwah gedongnya. Puput becik, tur sampun syaga sampakaran wayangring arep Dalange.
Mara menek Dalange deseke olih Ida Bhatara Kala takonina. "Ah, ah Mangku Dalang, daki kita wani angrigit, siapa kita paweh nugraha ? Weruh kita ring Dharma Pewayangan ? Yan tan kita weruh, katadah kita mangke "
"Wih Jero Dalang, kenken dadi Jerone bani ngewayang, enyen Jerone ngemang panugran. Uning Jerone ring Dharma Pawayangan, yan sing Jerone nawang, jani Jerone katadah olih Ida Bhatara Kala."
Raris Ki Mangku Dalang nimbal matur saha nyembah panganjali Om Swastiastu. " Singgih Ratu Bhatara Kala, awinan tityang purun ngewayang, sangkaning panugran Ida Bhatara Iswara, semaliha titiang uning ring daging Dharma Pawayangan punika. " Bhatara Kala nakenin malih, "Wih Jero Dalang indayang pidartayang sapakakas Jerone makejang, apa ento ?" Mangku Dalang matur malih ,"Suar titiange rumawak Ida Bhatara Surya, mawinan galang. Gadebong maawak titi utawi tanah. Kelir maawak embang. Katengkong utawi tutuan anggen titiang meme bapa sane ngardi titiang."
"Ah, ah, paman Mangku Dalang, dadi nganggo gender patpat? Ngudiang sing dadua, dadi patpat, apa ento ? " Risampune malih wenten renteh petaken Ida Bhatara Kala, raris nyawis minakadi Ki Mangku Dalang. " Ratu Bhatara Kala, gender titiange patpat punika nyaman titiange poka patpat, inggih punika Anggapati, Merajapati, Banaspati, lan Banaspati Raja."
"Ah, Paman Mangku, sajeroning Dalang Uttama, tan tulus anadah Jerone." Duaning sampun telas pedartan Dharma Pawayangane raris wusan Bhatara Kala ngulgul Ki Mangku Dalang. Mewali raris Ida Bhatara Kala mulat ngrereh Sang Sudha malih. Risampune puput Dalange ngawayang, raris Sang Sudha melaib malih, kemaon terus kauber olih Ida Bhatara Kala. Sang Sudha angepeking gesing matub di tengah tiyinge ane samah, " Kenkenang ngalih amone samahne lan empet punyan tiyinge.
Kacritayang sane mangkin Sang Prabhu Arjuna Sahasra Bahu madeg jagat Mayaspati. Dia Adnyawati lan Sang Sudha pacang tangkil ring Ida Sang Prabhu. Digelis Sang Sudha lan Diah Adnyawati rauh ring Puri lan parek saha matur banban halus, "Inggih Ratu Sang Prabhu, titiang Diah Adnyawati, belin titiange Sang Sadhu pernah kaputra olih Ida Bhagawan Bhrgu."
Sang Arjuna Sahasra Bahu mataken , "Uduh Dewa Sang Jegeg, mai pahekan apa mawinan Idewa kadi pranagata rawuh mariki, napi wenten karya, napi jagi rereh? Durus nikayang !"
Diah Adnyawati matur, "Ratu Sang Prabhu mawinan titiang nagkil nunas tulung ring I Ratu, mangda I Ratu sueca ring titiang, Ratu Sang Prabhu, puniki wenten titiang madue nyama maadan Sang Bharata, ipun lekad ring rahina Saniscara Kliwon Wuku Wayang, nanging sampun kaparisudha antuk titiang madue aji, Ida Bhagawan Bhrgu, taler kauber olih Ida Bhatara Kala, mangkin ipun Sang Bharata deriki ring jajahan druen palungguh Cokor I Ratu, mangkeb ring tengah tiyinge atub. Pinunas titiang mangda Cokor I Ratu sueca tur ledang nyedayang Ida Bhatara Kala, mangda wangda madue nyama katadah olih Ida. Samalihe, yen sampun seda Ida Bhatara Kala, titiang pinaka panebusan Ipun, ambil titiyang anggen rabi."
Ri Wawu samangkana ling Diah Adnyawati,irika suka Sang Arjuna Sahasra Bahu, apti amejahaken Sang Hyang Kala. "Kadi asapunika atur Diah Adnyawati, irika ledang pekayunan Sang Arjuna Sahasra Bahu nabdabang pacang mayuda, ngasorang lan ngematiang Sang Hyang Kala."
Gelisang cerita, Sang Hyang Kala sareng Sang Arjuna Sahasra Bahu sampun mesiat, siate rame pisan, bah Sang Hyang Kala ketanahe muncrah rahnyane kepititis bahongnya antuk panah Sang Arjuna.
Risampun padem Sang Hyang Kala, mengandika Ida Sang Arjuna Sahasra Bahu, "Ah...ah kita Kala, pejah kita, mangke ring wayabya ungguhana, wus kita angrabeda." Bhatara Kala, jani tiang nyupat ngematiang I Dewa maang Dewa linggih, kaja kauh linggih Dewane, suud Dewa ngerabeda." . Kaambil saking Pupulan Satua Bali olih I Ketut Kerinana, Mpd. (RANBB)
Senin, 22 Agustus 2016
Sampai Kapan Kita Belajar Agama
Rabu, 29 Juni 2016
Manusa Yadnya Potong Gigi
Senin, 11 April 2016
Penggunaan Sarana Dalam Doa
Pencari kebenaran seharusnya tidak terpengaruh dengan lingkungan tetapi harus bangkit darinya. Pandangan yang muncul dari lingkungan sering keliru. Maka sederhananya ambillah kasus badan dan jiwa. Jiwa selalu hadir dalam hubungannya dengan badan, dan kita tidak dapat merealisasikannya sebagai hal yang berbeda dari spekulasi fisiknya. Maka dari itu adalah orang besar yang mampu muncul dari lingkungannya dan berkata, "itu (jiwa) bukanlah ini (badan)."
Bahasa orang suci seperti Tukaram tidak bisa diambil dalam arti harfiah. Aku harapkan anda agar membaca abhang, kela maticha pashupati darinya. Aspek moralnya adalah kita harus merealisasikan kata-kata yang digaris bawahi oleh orang-orang suci. Sangat mungkin orang yang memuja tanpa bentuk pada suatu ketika menggambarkan Tuhannya dalam bentuk-bentuk tertentu. Ini tidaklah mungkin bagi orang yang lahir biasa seperti kita, dan meskipun demikian kita harus berada dalam keadaan menyesal jika kita tidak masuk lebih dalam ke dalam implikasi pernyataannya.
Orang lahir hanya dapat membayangkan Dia yang Tak Terlahirkan, Tak Berpribadi dan sebagaimana bahasanya menggagalkan dirinya dengan sering menggambarkan Dia secara negatif; Neti, Neti (tidak itu, tidak itu). Dan meskipun mereka menentang patung dalam pemujaan, mereka pada hakekatnya tidak lebih dari pada orang yang memuja patung. Memuja buku, pergi ke tempat ibadah atau berdoa dengan muka tertentu dalam arah tertentu - semua ini adalah bentuk dari pemujaan tanpa bentuk dengan gambar atau patung. Dan keduanya baik yang menentang pemujaan patung maupun yang memuja dengan patung tidak dapat melihat fakta bahwa ada sesuatu dibalik segala bentuk, tak terpikirkan, tanpa bentuk, tak berpribadi, tak berubah.
Capaian yang tertinggi dari seorang penyembah adalah menyatu dengan yang disembahnya. Bhakta memadamkan dirinya dan menyatu menjadi Bhagavan. Keadaan ini dapat dicapai secara baik dengan mempersembahkan dirinya ke dalam beberapa bentuk, dan ini dikatakan sebagai jalan pintas menuju yang Tak Terbatas dan sangat sulit. Media pendekatan kita berbeda, tetapi tidak membuat Dia berbeda.
sumber Buku Doa M.K. Gandhi, penerjemah I Gede Suwantana, penerbit Ashram Gandhi Puri, 2007.
Famous - Sane Pinih Kasub
-
Tri Sadaka HINDU sebagai sebuah agama telah terbukti mampu bertahan selama ribuan tahun. Hal ini tak terlepas dari ajaran Hindu yang u...
-
Kalender Hari Raya Umat Hindu 2016 . Sebulan telah berlalu tahun 2016 ini, umat Hindu telah melaksanakan beberapa hari besar keagamaan berd...
-
Bangsa Indonesia mengenal istilah 4 (empat) Pilar yaitu Pancasila, Undang-Undang Dasar 1945 (UUD 45), Negara Kesatuan Republik Indones...
-
Panca Sembah Panca Dalam Agama Hindu Panca Aksara ; Lima huruf lambang Dewa-Dewa, yaitu Na Ma Ci Wa Ya . NA : Dewa Maheswara MA : De...
-
Senjata Astadikpalaka AYUDHADEVATA adalah Senjata Para Dewa. Para Dewa memiliki senjata tertentu yang merupakan "LAKSANA" ...
-
Sadripu adalah enam musuh yang ada dalam diri manusia yaitu Kama ;keinginan, Kroda ;kemarahan, Lobha ;serakah, Moha ;kebingungan, Matsa...
-
** Maa-Katyayani ** Dewi Katyayani Penguasa Jodoh Manusia. Dalam beberapa literatur Weda , kita akan menemukan banyak sekali dewa da...
-
Apabila berkehendak menjadi Balian . Harus bersifat hati-hati. Ketahuilah adanya tata cara menjadi Balian , jangan disalah artikan, jangan d...
-
Pura / Parahyangan / Kuil Dan Guru Dwara Dilingkungan Kantor Wilayah Kementerian Agama Provinsi Banten Pura Kertajaya Kota Tangerang ...
-
Kalender Bali 2015 Kalender hari raya Umat Hindu 2015 ini berdasarkan kalender Bali 2015 yang disusun oleh I Kt Bangbang Gde Rawi (a...


text:
Nah jani sedek dina anu, kandugi enu ruput pesan I Naga Basukih tangkil ring ajine. Baan tumben buka semengane I Naga Basukih Tangkil, dadi matakon Ida Betara Guru ring putrane, “Uduh nanak Bagus, dadi tumben buka semengan I Nanak nangkilin Aji, men apa jenenga ada kabuatan I Nanak ring Aji, nah lautan I Nanak mabaos!” Keto kone pataken Ida Betara guru ring putrane I Naga Basukih.
Ditu lantas I Naga Basukih matur ring Ajine, “Nawegang Aji Agung titiang kadi isenge ring sameton titiange sane wenten ring jagat Bali, makadi Betara Geni Jaya sane malinggih kocap ring Bukit Lempuyang, Betara Mahadewa kocap ring Gunung Agung, Betara Tumuwuh ring Gunung Batukaru, Betara Manik Umang ring Gunung Beratan, Betara Hyang Tugu di Gunung Andakasa, cutet ring sami sameton titiange sane wenten ring tanah Bali. Dening sampun lami pisan Aji, titiang tan pisan naanin mapanggih sareng sameton, nika mawinan titiang nunasang mangda sueca ugi maicain titiang lunga ka tanah Bali jaga ngrereh sameton titiange sami.”
Beh, mara keto kone aturne I naga Basukih, dadi di gelis Ida Betara Guru ngandika, “Uduh nanak Bagus, nah yan dadi baan Aji sampunang ja I Nanak lunga ka Bali buate lakar ngalih pasemetonan I Dewane. Nah apa lantas ngawinang dadi buka Aji mialang pamargan I Nanak, mapan gumi Baline totonan joh pesan uli dini. Buina yan lakar I Nanak ngalih gumi Baline, pajalane ngliwat pasih. Len teken totonan buat tongos sameton-sameton I Nanake malinggih madoh-dohan, selat alas suket madurgama. Kaparna baan Aji, minab lakar sengka baan I Nanak indike jaga mamanggih sameton. Buina yan pade I Nanak lunga, men nyen kone ajak Aji ngawaspadain utawi nureksain dini di Gunung Semeru.” Dadi keto kone pangandikan Ida Betara Guru buka anake mialang pajalane I Naga Basukih unduke lakar luas ka tanah Bali.
Baan isenge teken sameton, mimbuh baan dote nawang gumi Bali sing ya keto jenenga, dadi buin ngawawanin I Naga Basukih matur ring Betara Guru, “Nunas lugra Aji Agung, yening kenten antuk Aji mabaos, minab Aji ngandapang saha nandruhin kawisesan titiange. I wau Aji mamaosang jagat Baline selat pasih raris mialang pajalan titiange ka Bali, beh elah antuk titiang ngentap pasihe wantah aclekidek. Raris malih Aji maosang genah sameton titiange di Bali medoh-dohan, maselat alas suket madurgama, amunapi se ageng gumi Baline punika Aji? Kantun elah antuk titiang Aji. Yening Aji maicayang, punika Aji.” Dadi jeg keto kone aturne I Naga Basukih, jeg nyampahang gumi Baline di ajeng Ida Betara Guru.
Nah mapan keto kone aturne I Naga Basukih, men Ida Betara Guru jog kadi blengbengan kayunidane miragi atur putrane. Dados jog nyampahang gumi Baline, buin sadah elah kone baana nguluh mapan tuah amul taluhe geden gumi Baline. Sakewala pamuput ngandika Ida Betara Guru teken I Naga Basukih, “Nanak Bagus Naga Basukih, Aji sing ja buin lakar mialang pajalan I Nanak ka jagat Bali, nah majalan I Nanak apang melah!” Mara keto kone pangandikan Ajine, beh ngrigik kone I Naga Basukih, jog menggal-enggalan nunas mapamit ring Ida Betara Guru.
Nah jani madabdan kone I Naga Basukih buate luas ka Bali. Yan buat pajalane uli Gunung Semeru lakar ngojog Blangbangan. Di benengan majalane I Naga Basukih, asing tomploka jog pragat dekdek remuk. Telah punyan-punyanane balbal sabilang ane kentasin baan I Naga Basukih. Sing baan geden lipine ngranaang sing keto jenega? Biuna telah patlangkeb kutun alase mara ningalin I Naga Basukih.
Gelising satua tan ucap di jalan, jani suba kone neked di Blangbangan pajalane I Naga Basukih. Mapan edote apang enggal ja ningalin gumi Baline, dong keto ya jenenga, jani menek kone I Naga Basukih ka duur muncuk gununge, uli muncuk gununge totonan lantas I Naga Basukih ninjo gumi Baline. Bes gegaen ningalin uli joh lantasan, terang suba cenik tingalina gumi baline teken I Naga Basukih. Payu ngrengkeng I Naga Basukih, kene kone krengkenganne I Naga Basukih, “Beh bes sanget baana I Aji melog-melog deweke, suba seken gumi Baline amul taluhe dadi mahanga lakar keweh kone deweke ngalih sameton di gumi Bali. Dadi buka anake sing nyager I Aji teken kesaktian deweke.”
Nah keto ja kone pakrengkenganne I Naga Basukih. Dadi tusing pesan kone ia rungu wiadin anen pakrengkengane di ati tatonan kapireng olih Ida Betara Guru. Ida anak mula maraga mawisesa, maraga sakti, sakedap dini sakedap ditu, cara angin tuara ngenah. Dadi dugas I Naga Basukih ngrengkene masambilan ninjo gumi Baline uli muncuk gununge Ida Batara suba ditu, sakewala sing tingalina teken I Naga Basukih. Ida mula uning ngenah ilang.
Men jani mapan aketo lantasan pakrengkenganne I Naga Basukih, ditu lantas Ida Betara Guru jog nyeleg di sampingne I Naga Basukih tumuli ngandika, “Uduh nanak Naga Basukih nganti suba pindo pireng Aji I Nanak nyampahang gumi Baline, I Nanak ngorahang gumi Baline totonan tuah amul taluhe. Nah jani Aji kene teken I Nanak, yan saja gumi Baline tuah amul taluhe buka pamunyin I Nanake, nah ento ada muncuk gunung ane ngenah uli dini. Yan buat gununge ento madan Gunung Sinunggal. Jani yan saja I Nanak sakti tur pradnyan, Aji matakon teken I Dewa, “Nyidaang ke I Nanak nguluh gununge totonan? Yang suba saja mrasidaang I Dewa nguluh, nah kala ditu Aji ngugu teken kawisesan I Dewane.” Keto kone pangandikan Ida Betara Guru teken I Naga Basukih.
Beh payu makejengan I Naga Basukih, krana tusing naen-naen gati dadi jog nyeleg Ajine di sampingne. Dadi mapan aketo bebaos Ida Betara Guru, dadi matur I Naga Basukih, “Inggih Aji Agung, yang wantah Aji nitah mangda nguluh Sinunggale, maliha yan bantas amonika pakantenan jagat Baline, yening Aji maicayang jagat Baline jaga uluh titiang.” Keto kone aturne I Naga Basukih kaliwat bergah.
Malih Ida Betara Guru ngandika, “Cening Naga Basukih, nah ene titah Ajine ane abedik malu laksanaang!”
Jani madabdaban lantas I Naga Basukih lakar nguluh Gunung Sinunggale ane ada di tanah Bali uli di Gunung Blangbangane. Ditu I Naga Basukih ngentegang saha nuptupang bayu. Beh ngencorong paningalan I Naga Basukih neeng Gunung Sinunggale, yan rasa-rasaang tulen ja buka kedis sikepe di benengan nyander pitike kagangsaranne I Naga Basukih ngepet-ngepetang muncuk gununge.
Nah jani disubane neked di Bali, buina suba kacaplok Gunung Sinunggale, beh kaling ke lakar nguluh, ajin bantas mara muncukne dogen suba sing nyidaang I Naga Basukih ngepet-ngepetang muncuk gununge. Mapan kagedean lelipi sadah sambilanga maplengsagan mesuang bayu, dadi embid Gunung Sinunggale ane paek bena kelodne. Yan rasaang, beh cara munyin kerug sasih kaulu munyin doosanne I Naga Basukih amah kenyelne, masih tonden nyidaang nguluh Gunung Sinunggale.
Kacrita ne jani pelanan suba telah gading bayunne I Naga Basukih masih tonden nyidaang nguluh gununge. Undukne I Naga Basukih buka keto kaaksi olih Ida Betara Guru, mawanan di gelis Ida ngandika, “Nanak Naga Basukih, men kenken nyidaang apa tuara I Nanak nguluh Gunung Sinunggale?”
Mara keto kone patakon Ida Betara Gurune, emeh kaliwat kabilbilne madukan jengah kenehne I Naga Basukih. Sakewala buin telung keto ja lakar ngaba jengah, lakar pragat tuara nyidaang I Naga Basukih lakar nguluh Gunung Sinunggale. Kaling ke nguluh makejang, ajin nguluh muncukne dogen suba nandes. Dadi sambilanga masemu kabilbil matur I Naga Basukih ring Ida Betara Guru.
“Nawegang Aji Agung, kenak Aji ngampurayang indik titiange bregah saha ngandapang jagat Baline. Mangkin kenak Aji ngenenin upadarwa padewekan titiange baan titiang bregah!” Keto kone aturne I Naga Basukih, jegan pragat tinut teken sapatitah Ida Betara Guru.
Nah sasukat I Naga Basukih nongosin Gunung Sinunggale, kapah ada linuh, kapah ada blabar, buina tusing pesan taen ada angin slaung sajeroning Bali.
Nah, ada buka jani gunuge tegeh-tegeh di Bali, ento kone mawiwit uli Gunung Mahameru ane katurunang di Bali olih Ida Betara Guru.
Pragat suba satuane amonto.
Kaambil saking :
*http://aryaoka.wordpress.com/pojok-bali-script/satua-bali-naga-basukih/


text:
"Om Swastiastu"
Pinih riin mantuka ring para sujana sami, punika taler para mahadiaksa lan para pamiarsa sane dahat suksemayang titiang.
Ida dane sareng sami, ring galahe puniki titiang nyadia ngaturang pidarta bahasa bali sane mamurda "Rasa Bela Marep Wangsa Lan Negara". Ring galahe sane becik puniki titiang rumasa garjita ring manah riantukan prasida kacunduk saha saduajeng ring ida dane sareng sami ritatkala nyanggra kawentenan pakibeh jagate kadi mangkin, mustikanipun ring para yowana sareng sami. Mungguing atur uning titiang punika nenten sios wantah mapiranti nudut kayun iraga sami ritatkala nyikiang pikayun wirang ring sapari indik urip maduluran antuk swadarmaning soang-soang.
Inggih ida dane sareng sami sane wangiang titiang, yan iraga malaksana, yadiastun amunapi ja alite jaga mapikenoh, yan saihang ring iraga mapikayun, seakeh-akeh ne yan nenten wenten tatujone sinah nirguna punika. Galahe puniki utama pisan yan manahang titiang ring marep yowana sami. Napi mawinan asapunika? Seantukan panegaran iragane sane kadasarin antuk Pancasila lan UUD 1945. Jaga paripurna sami sangkaning para yowanane pamekas.
Ida dane sinamian, 73 warsa sane sampun lintang, para yowanane ring Indonesia, sampun ngucapang sumpah jaga ngukuhang keraketan iraga wangsa Indonesia, sane kaiket antuk Bhineka Tunggal Ika, mangda nenten keraketan punika sekadi kemaon, yan dados antuk titiang ngiring silih asihe makrama utamayang, tur gilik seguluk, paras paros sarpanaya ring pasemetonan.
Para semeton ida dane sareng sami, wewengkon jagat Indonesia puniki sane kawangun olih makudang-kudang pulau saking Sabang ngantos Merauke yan jagi nyungkemin indik keekan mangda prasida masikian rikala ngemban kemahardikaan, wantah pekaryan sane kalintang meweh pisan nanging yan sampun iraga pangaptine sareng sami masikian, yadiastun ngemasin padem, punika wantah yadnya sane pinih utama. Ida dane sareng sami indayang elingang ring kakawin Beratha Yudha wenten kaucap asapuniki, "Sang Sura Mrihayadnya Ring Semara, Mahyunikang Parangmuka". Punika masuksme yan iraga padem ring payudan ritatkala melanin negara, wantah yadnya sane pinih utama. Nanging yan jaya ring payudan, iraga prasida nguasayang jagat, medfasar antuk Dharma utama punika taler yan iraga sakita karep, ngemargiang pikayun tan bina sekadi kaca belah benyah tan pawenangan.
Selantur ipun daweg 17 Agustus 1945 para sujana ring Indonesia sane kapucukin antuk Ir. Soekarno lan Moh. Hatta prasida ngawerdiang kamahardikaan wangsa Indonesia, makacihna lan titi bukti iraga sampun prasida ngawangun jagat Indonesiane mangda mrasidayang ngamolihang Negara Kertagama. Ngiring dagingin negaran iragane sareng sami, antuk satya mabela pati ngeresepang pitutur-pitutur teleb ring widia guna riantukan widia guna punika marupa sastra mautama. Mapan sastra kebaos "Suluh Ikang Praba", prasida nyuluhin tur nuntun ngulati margi rahayu, yan urip tan medasar sastra, sinah tan sida nibenin becik lan kaon. iwang punika capuh, awor sakadi amerta kalawan wisya. Ring niti sastra wenten kaucap :
"Hemani Sang Mamukti Dumadi Tika Tan Hana Guna, Yowana, Rupawan, Kula Wisala, Tika Padahana. Den Ika Tan Pa Sastra, Tan Ateja Wedana Makucem. Luwir Sekar Ing Sami Abang Murub, Tan Hana Wangin Ika."
Punika mawinan, sakantun anom patut teleb melajahang raga majalaran antuk melajahin tali pangiket sane mawasta agama, sinah jagat nusantara puniki prasida ngamolihang kawijayan.
Ida dane para semeton sami, nilai kaekan punika nenten ja tedun saking langite, nanging patut iraga yowana ne ring Indonesia ngayunin maduluran antuk parilaksana sane becik mangda negaran iragane tetep ajeg tur dirgayusa.
Ida dane sinamian, pinih ajeng ring para yowanane sami, ngiring, kukuhang laksanayang tetamian leluhur puniki, anggen ngawangun negara iragane! Riantukan wantah para yowanane sane pinih waspada ring kawentenanne punika, tur maning ten dados lipia, yan lipia sinah jagi ngawinang rusak negaran iragane. Inggih para yowana sareng sami elingang kayune mangkin mangda sampunang iraga malih keni panca baya sekadi duk warsa 1965. Awinan sajeroning sejarah sampun mabukti, nika pinaka bukti sane pinih utama anggen gegambelan, ritatkala ngemban jagat Indonesia mangda kawentenanne punika nenten ngawinang kedurmalan malih.
Inggih wantah asapunika katur antuk titiang, manawi wenten kirang antuk titiang, tan lali titiang nglungsur gung rena pangampura. Sadurung titiang mapamit lugrayane titiang ngaturang paramashanti.(*bb/pdb)
"Om Shantih, Shantih, Shantih Om"
Jumat, Juli 03, 2009
Pidato Bali : Bela Negara
3 komentar:
-
-
Bli Dadi tiang nge re-quest Pidarta bela negara tapi nelenan ken ne tiang maan Tugas Ngae pidarta 4 lembar Tolong nah Bli nah baang siu :-k
tiang be pengeng ne :-r
jeg keweh san :@
Tolong nah Bli
kirim ke email titian Diaxiz7@yahoo.com
Suksma bli
Tiang saking Giayar
- Agustus 26, 2010 7:45 PM
-
-
bliii... tiang ngidih bantuan niki..:$
tolong buatin saya pidato bahasa bali nggeh,, temanya boleh pendidikan, narkoba, senibudaya, miwah sane lianan...
saya minta tolong, soalnya tiang ten bise bahasa bali alus niki..
suksma aturan titiang nggeh..:D
niki email tiang : madewidiastiti@ymail.com:)
- Desember 29, 2010 6:39 PM
- bliyanbelog mengatakan...
-
@anonim : coba cingak driki.. wenten conto akeh teman ne..
- Februari 28, 2011 9:40 AM
:f :D B-) :x :$ ;;) x( :? :@ :~ :| :)) :(( :( :s :o :) :L :E :H :Q :-r :-$ :-c :-y :-j :-O I-) 8-| 8-} =(( :-n :-e :-k
Poskan Komentar
Semeton sane jagi komentar, ngicenin kritik, saran, request, utawi sekadar kenalan driki manten ring kotak komentar niki. Sampunang lali dagingin wastan sameton ne ring kotak Beri komentar sebagai. Suksma!!


text:
Ring Bali khususne, makeh wenten pura-pura utawi genah-genah suci Hindu sane dados anggen semeton tujuan matirtayatra. Tirtayatra ke pura-pura nenten je harus tiap tahun utawi tiap bulan. Sane paling penting iraga matirtayatra memanah suci lan bersih. Boye je matirtayatra anggen jalan-jalan utawi maplesiran kemanten.
Minab pura sane paling pepes semeton sami anggen genah matirtayatra inggih punika Pura Besakih. Pura Besakih wantah kompleks pura sane paling ageng lan paling jangkep ring Bali. Genahne ring Kabupaten Karangasem. Tiosan ring punika wenten malih Pura Luhur Lempuyang. Genah pura puniki pateh ring Kabupaten Karangasem. Genah pura sane ring puncakin gunung lan kondisi sane sejuk ngae manahe adem lan tentram. Niki mawinan meled manah tiange malih nagkil merika. Dumun tiang sampun polih nangkil ka Pura Lempuyang Luhur, sakewanten wantah apisan. Wenten mitos irika, yen jagi nangkil ke pura nenten dados ngorahan kenjel ritatkala napakin udagan-undagan ring pura punika. Yen kanti ngorahang kenjel, perjalanane jagi tambah berat.
Inggih punika dumun sane sida tiang bagi indik matirtayatra. Benjang-benjang malih yen wenten galah, tiang jagi 'berbagi cerita' malih. Napike semeton sampun polih matirtayatra? (*bb/tty)


text:
Minggu, 07 April 2013
nyerahang dewek
De takonange apeke tiang sayang family Beli De takonange apeke tiang tresna Yen amone kanti tiang bani ngutang sanggah Yen amone kanti tiang bani ngalahin rerama Nguberin Beli *** Sayang lan tresna tuah tekening Beli ne jani Tuah memesik kadi batun buluane Yen dadi ngewai bibih ngorahang sayang Dewek tiang mula tuah Beli ane ngelahang Reff: Sayang tiang family Beli boya ja raos kutang-kutang Sayang tiang family Beli mula sayang sekayang-kayang Dewek tiang dewek tiang jani suba serahang Sayang tiang family Beli boya ja raos kutang-kutang Sayang tiang family Beli mula sayang sekayang-kayang Dewek tiang dewek tiang jani suba serahang Beli ngelahang dewek titiang Beli ngelahang dewek titiang
Langganan: Poskan Komentar (Atom)


text:
Sep 11, 2016
Public
Chord Kunci Gitar Lolot - Handphone Usak Album Manusa Raksasa
Intro : A D E ( 4 X ) * A Ne ejoh ye ngepaekang D Ne paek ye ngejohang E Yening sube kadung D Ipun asyik meplayan Hp A Kadirase timpalne di samping D Tusing kerungu E Nyak ken-ken je ditu ...
Intro : A D E ( 4 X ) * A Ne ejoh ye ngepaekang D Ne paek ye ngejohang E Yening sube kadung D Ipun asyik meplayan Hp A Kadirase timpalne di samping D Tusing kerungu E Nyak ken-ken je ditu ...
no plus ones
no comments
no shares
Shared publicly


text:
Minggu, Januari 31, 2010
I Pucung
Kacrita ada koné tuturan satua, di Banjar Kawan, wewengkon Koripan ada anak pacul ngelah pianak muani adiri madan I Pucung. I Pucung koné gegaenné tuwah mapikat di cariké, nanging ké nyalah unduk pajalanné mapikat krana ia mikatin kedis masan padi tondén serab. Dadi tusing pesan koné ia taén maan kedis, wiréh tusing ada kedis ngalih amah krana padiné mara ngandeg beling, tondén pesu buah. Déning kéto, med-medan koné ia mapikat. Wadih mapikat ngalih kedis, jani I Pucung koné demen tekéning kuluk. Sakéwala, tingkahné masih soléh maidih-idihan, krana sabilang ia nagih ngidih konyong sik pisaganné begbeg ané idiha konyong ané mara lekad. Wiréh konyong ané nagih idiha enu cerik buina tondén kedat, kadéna konyongné enu buta, dadi buung dogén koné ia ngidih konyong. Mara kéto paundukan ané tepukina baan I Pucung pesu pedih kenehné, déning makejang ané kenehanga tusing taén misi.
Sasukat ento, kacrita I Pucung tusing pesan koné ia taén kija-kija buin, begbeg nyingkrung dogén jumahné. Ping kuda-kuda kadén suba bapanné nglémékin, apanga ia nulungin ka carik, nanging ia masih tusing nyak. Wiréh kéto solah pianakné, bapanné pedih koné kenehné tekén I Pucung, nanging ia tusing bani nglémékin wiadin nigtig I Pucung krana ia suba kelih. Bapanné memegeng cara togog nolih I Pucung nyingkrung di plangkané geris-geris sirep leplep.
Sasukat ento, kacrita I Pucung tusing pesan koné ia taén kija-kija buin, begbeg nyingkrung dogén jumahné. Ping kuda-kuda kadén suba bapanné nglémékin, apanga ia nulungin ka carik, nanging ia masih tusing nyak. Wiréh kéto solah pianakné, bapanné pedih koné kenehné tekén I Pucung, nanging ia tusing bani nglémékin wiadin nigtig I Pucung krana ia suba kelih. Bapanné memegeng cara togog nolih I Pucung nyingkrung di plangkané geris-geris sirep leplep.
Kaposting olih bliyanbelog ring 2:33 PM 2 komentar Link
Label : Satua Bali
Jumat, Januari 29, 2010
Kasusastran Jawi Kuna
Kasusastran Jawi Kunane sampun kaloktah ring jagate, kaucap kasusastran "Adi Luhung" tur kalangkung nudut kayun sang oneng masastra. Para sujana akeh sampun sane nureksain karya-karya Kasusastran Jawi Kuna, raris ngamedalang buku indik kasusastran punika. Ring Bali Kasusastran Jawi Kunane polih genah tumbuh tur wredi kawentenanipun. Para sujana ring Bali oneng pisan ring kasusastran punika, tur akeh sane uning nyurat Kasusastran Jawi Kuna.
Kasusastran Jawi Kunane minakadinipun wenten marupa parwa miwah kekawin. Parwa sane wenten ring Kasusastran Jawi Kuna inggih punika Adiparwa, Wirataparwa, Udyogaparwa, Bhismaparwa, Asramawasanaparwa, Mosalaparwa, Prasthanikaparwa, miwah Swargarohanaparwa. Parwa-parwa punika marupa gancaran, pangawitipun ngangge basa Sanskerta raris kagentosin antuk basa Jawi Kuna duk pajumenangan Prabhu Dharmawangsa Teguh (warsa 991 Masehi) ring Jawi Wetan. Gebogan parwane sujatinipun wenten 18 parwa, kawastanin Astadasaparwa utawi Mahabharata, inggih punika Adiparwa, Sabhaparwa, Wanaparwa, Wirataparwa, Udyogaparwa, Bhismaparwa, Dronaparwa, Karoaparwa, Salyaparwa, Sauptikaparwa, Striparwa, Santiparwa, Anusasanaparwa, Aswamedaparwa, Asramawasanaparwa, Mosalaparwa, Prasthinakaparwa, miwah Swargarohanaparwa.
Kasusastran Jawi Kunane minakadinipun wenten marupa parwa miwah kekawin. Parwa sane wenten ring Kasusastran Jawi Kuna inggih punika Adiparwa, Wirataparwa, Udyogaparwa, Bhismaparwa, Asramawasanaparwa, Mosalaparwa, Prasthanikaparwa, miwah Swargarohanaparwa. Parwa-parwa punika marupa gancaran, pangawitipun ngangge basa Sanskerta raris kagentosin antuk basa Jawi Kuna duk pajumenangan Prabhu Dharmawangsa Teguh (warsa 991 Masehi) ring Jawi Wetan. Gebogan parwane sujatinipun wenten 18 parwa, kawastanin Astadasaparwa utawi Mahabharata, inggih punika Adiparwa, Sabhaparwa, Wanaparwa, Wirataparwa, Udyogaparwa, Bhismaparwa, Dronaparwa, Karoaparwa, Salyaparwa, Sauptikaparwa, Striparwa, Santiparwa, Anusasanaparwa, Aswamedaparwa, Asramawasanaparwa, Mosalaparwa, Prasthinakaparwa, miwah Swargarohanaparwa.
Kaposting olih bliyanbelog ring 8:50 AM 0 komentar Link
Label : Kasusastran
Selasa, Januari 26, 2010
Upacara Ngawetonin
Kaposting olih bliyanbelog ring 11:00 AM 0 komentar Link
Label : Yadnya
Minggu, Januari 24, 2010
Dadong Sengol
Olih : IBW Widiasa Keniten
Suba kudang yéh kadén adepa tekén Dadong Séngol. Suba kudang ilehan kadén Dadong Séngol nyajalanin ngilehan idupé. Suba kudang dagang kadén melinin Dadong Séngol yéh. Enu tegteg tekén geginané madagang yéh. Uli mara menék bajang kanti suba tua buka jani.
Tiang bareng masi ngadanin Dadong Séngol. Adané ané seken tusing ada nawang. Buina tiang tusing bani nakonang adanné. Krana dagang-dagangé di séngol ngaukin Dadong Séngol, tiang masi bareng ngadanin Dadong Séngol. Dadong Séngol méh suba nem dasa lima umurné enu masi madagang yéh. Dadong Séngol nawang pajalan sengolé ané ada di panambangané ento.
Semengan séngolé ento dadi panambangan motor. Tongos supiré ngantré. Tongos Supiré ngalih pangupajiwa. Tongos supiré ngrebutin panumpang. Sanjané sawatara jam telu séngolé suba ngawit mabukak. Sayan peteng sayan ngliunang anaké mablanja. Sayan liu masi anaké ngidih-ngidih. Sayan liu anaké ngisinin basang. Sayan lega dagangé. Sayan liu maan bati. Sayan lega kenehé.
Suba kudang yéh kadén adepa tekén Dadong Séngol. Suba kudang ilehan kadén Dadong Séngol nyajalanin ngilehan idupé. Suba kudang dagang kadén melinin Dadong Séngol yéh. Enu tegteg tekén geginané madagang yéh. Uli mara menék bajang kanti suba tua buka jani.
Tiang bareng masi ngadanin Dadong Séngol. Adané ané seken tusing ada nawang. Buina tiang tusing bani nakonang adanné. Krana dagang-dagangé di séngol ngaukin Dadong Séngol, tiang masi bareng ngadanin Dadong Séngol. Dadong Séngol méh suba nem dasa lima umurné enu masi madagang yéh. Dadong Séngol nawang pajalan sengolé ané ada di panambangané ento.
Semengan séngolé ento dadi panambangan motor. Tongos supiré ngantré. Tongos Supiré ngalih pangupajiwa. Tongos supiré ngrebutin panumpang. Sanjané sawatara jam telu séngolé suba ngawit mabukak. Sayan peteng sayan ngliunang anaké mablanja. Sayan liu masi anaké ngidih-ngidih. Sayan liu anaké ngisinin basang. Sayan lega dagangé. Sayan liu maan bati. Sayan lega kenehé.
Kaposting olih bliyanbelog ring 8:46 AM 0 komentar Link
Label : Satua Bawak
Jumat, Januari 22, 2010
Bajang Bunga
Olih : Mas Ruscitadewi
Sabilang matemu, ia setata makenyir, sakéwala tan ja seken kenyiré katuju kapining tiang. Kenyir anak luh banjang ento kaliwat dangsah, ten nyidayang tiang médaang. Di kénkéné ia makenyir tekén cicing-cicingé ané marurian di rurungé, di kénkéné ia makenyir tekén entik-entikané, di kénkéné ia ngejirin sabilang anak ané liwat di pempatané.
Tan ja kenyiré ento ané ngranayang tiang setata nletekin ia. Tan masih ulian kajegéganné. Yén alihin di goba ia tan ja bas jelék, sakéwala nénten masih nyidayang orahang jegég. Muané biasa-basa dogén, tingkahné ané tan biasa. Abesik cirin anak luh bajang ento ané setata ingetang titiang, ia setata ngaba lan nganggo bunga. Bokné kasumpangin bunga-bunga yadin ja ia tusing ka pura tur tusing ngigel, baongné masih kakalungin bunga. Ento ngawinang tiang nyambat ia Bajang Bunga. Lénan kén ento, Bajang Bunga totonan jemet gati mabersih-bersih. Dija ja tepukina ada leluu, jag duduka, jag jemaka tur kaentungang ka tongosné. Tingkah ento setata ngulgul ati, ané seken-seken mangunin patakon di atin tiangé, nyén sujatiné ia?
Dibi sanja, Bajang Bunga ngliwat di aepan umah tiangé. Cara biasané ia majalan sambil makenyir, bokné bek misi bunga. Tiang maan nolih akejep turin makenyir, satondén macelep ka umah, nimpalin timpal tiangé ané tumbén malali. Buin kesepné, timpal tiangé ané negak di léneng umah tiangé mageluran, ngaukin timpal lénan ané sedeng ada di metén.
“Hééh, Raka, Kaler, mai… ada nak buduh teka,” kéto timpal tiangé I Lanying makaukan. Magrudugan timpal-timpal tiangé pesu ka lénengé.
Sabilang matemu, ia setata makenyir, sakéwala tan ja seken kenyiré katuju kapining tiang. Kenyir anak luh banjang ento kaliwat dangsah, ten nyidayang tiang médaang. Di kénkéné ia makenyir tekén cicing-cicingé ané marurian di rurungé, di kénkéné ia makenyir tekén entik-entikané, di kénkéné ia ngejirin sabilang anak ané liwat di pempatané.
Tan ja kenyiré ento ané ngranayang tiang setata nletekin ia. Tan masih ulian kajegéganné. Yén alihin di goba ia tan ja bas jelék, sakéwala nénten masih nyidayang orahang jegég. Muané biasa-basa dogén, tingkahné ané tan biasa. Abesik cirin anak luh bajang ento ané setata ingetang titiang, ia setata ngaba lan nganggo bunga. Bokné kasumpangin bunga-bunga yadin ja ia tusing ka pura tur tusing ngigel, baongné masih kakalungin bunga. Ento ngawinang tiang nyambat ia Bajang Bunga. Lénan kén ento, Bajang Bunga totonan jemet gati mabersih-bersih. Dija ja tepukina ada leluu, jag duduka, jag jemaka tur kaentungang ka tongosné. Tingkah ento setata ngulgul ati, ané seken-seken mangunin patakon di atin tiangé, nyén sujatiné ia?
Dibi sanja, Bajang Bunga ngliwat di aepan umah tiangé. Cara biasané ia majalan sambil makenyir, bokné bek misi bunga. Tiang maan nolih akejep turin makenyir, satondén macelep ka umah, nimpalin timpal tiangé ané tumbén malali. Buin kesepné, timpal tiangé ané negak di léneng umah tiangé mageluran, ngaukin timpal lénan ané sedeng ada di metén.
“Hééh, Raka, Kaler, mai… ada nak buduh teka,” kéto timpal tiangé I Lanying makaukan. Magrudugan timpal-timpal tiangé pesu ka lénengé.
Kaposting olih bliyanbelog ring 5:43 PM 0 komentar Link
Label : Satua Bawak
Rabu, Januari 20, 2010
Pangawi Wadu Bali Modern
Olih : IDK Raka Kusuma
Ngrereh pangawi wadu ring sajeroning Sastra Indonésia modéren dangan pisan. Riantukan sampun akéh wénten. Yén nyarca parabné, sambil ngidem nyidayang. Yadin nénten samian, pacang carca tiang. Pinih ajeng Nursamsu. Raris: Isma Sawitri, Toeti Herati Noerhadi, Rayani Sriwidodo, M Popi Donggo Hutagalung, Upita Agustin, Diah Hadaning, Dorotéa Rosa Hérliani, Oka Rusmini, Cok Sawitri, Sirikit Syah, Mas Ruscitadéwi, Alit S Rini. Wantah kadi nika? Wénten malih. Puniki: Putu Vivi Lestari, Pranita Déwi, Nur Wahida Idris, Ira Puspitaningsih, Dina Oktaviani, Ayu Utami, Linda Critanty.
Nyelap tiang ngusanang nyambat pangawi wadu sastra Indonésia modérené kadi nika. Sané ngranayang, unteng séwala patrané puniki nénten ngundukang indiké punika. Nanging ngundukang indik pangawi wadu Bali modéren. Pangawi wadu Bali modérené sané sambat tiang inucap maka sarana imba. Imba sané nyihnayang, ring sajeroning ngaripta reriptaan sastra, boya anak lanang kémanten sané mabuat. Anak istri taler.
Yén ring sajeroning Sastra Indonésia modéren sapunika kawéntenané, sapunapi sastra Bali modérené? Wénten pangawi wadu sastra Bali modéren napi nénten?
Ngrereh pangawi wadu ring sajeroning Sastra Indonésia modéren dangan pisan. Riantukan sampun akéh wénten. Yén nyarca parabné, sambil ngidem nyidayang. Yadin nénten samian, pacang carca tiang. Pinih ajeng Nursamsu. Raris: Isma Sawitri, Toeti Herati Noerhadi, Rayani Sriwidodo, M Popi Donggo Hutagalung, Upita Agustin, Diah Hadaning, Dorotéa Rosa Hérliani, Oka Rusmini, Cok Sawitri, Sirikit Syah, Mas Ruscitadéwi, Alit S Rini. Wantah kadi nika? Wénten malih. Puniki: Putu Vivi Lestari, Pranita Déwi, Nur Wahida Idris, Ira Puspitaningsih, Dina Oktaviani, Ayu Utami, Linda Critanty.
Nyelap tiang ngusanang nyambat pangawi wadu sastra Indonésia modérené kadi nika. Sané ngranayang, unteng séwala patrané puniki nénten ngundukang indiké punika. Nanging ngundukang indik pangawi wadu Bali modéren. Pangawi wadu Bali modérené sané sambat tiang inucap maka sarana imba. Imba sané nyihnayang, ring sajeroning ngaripta reriptaan sastra, boya anak lanang kémanten sané mabuat. Anak istri taler.
Yén ring sajeroning Sastra Indonésia modéren sapunika kawéntenané, sapunapi sastra Bali modérené? Wénten pangawi wadu sastra Bali modéren napi nénten?
Kaposting olih bliyanbelog ring 4:37 PM 0 komentar Link
Label : Pabligbagan
Senin, Januari 18, 2010
Wariga
Olih : I Madé Sujaya
Gumanti patut pisan i raga pinaka krama Bali mangkin puniki ngaturang angayubagya duaning sampun nami indik sastra wariga. Duaning, sastra wariga nénten ja ngicén uger-uger indik padéwasan pacang ngamargiang upacara, sakéwanten taler ngajahin i raga sareng sami mangda nénten ngutang-utang galah duaning galah wantah sané pinih mautama ring jagaté.
Yan telebin malih, sastra wariga wantah pinaka pakaryan mautama pisan saking para panglingsir i raga inguni. Yadiastun sastra wariga ring Bali kabaos rauh saking Jawi, sakéwanten kawéntenan wariga ring Bali gumanti mabinayan pisan. Kahanan wariga ring Bali nganutin kawéntenan palemahan, pawongan, lan parahyangan.
Nika nyihnayang, para panglingsiré dumun nénten ja nerima kémanten napi sané rauh saking dura Bali. Budaya sané kabaos becik ring dura Bali kasanggra turmaning kaadungang sareng kawéntenan jagat Baliné.
Gumanti patut pisan i raga pinaka krama Bali mangkin puniki ngaturang angayubagya duaning sampun nami indik sastra wariga. Duaning, sastra wariga nénten ja ngicén uger-uger indik padéwasan pacang ngamargiang upacara, sakéwanten taler ngajahin i raga sareng sami mangda nénten ngutang-utang galah duaning galah wantah sané pinih mautama ring jagaté.
Yan telebin malih, sastra wariga wantah pinaka pakaryan mautama pisan saking para panglingsir i raga inguni. Yadiastun sastra wariga ring Bali kabaos rauh saking Jawi, sakéwanten kawéntenan wariga ring Bali gumanti mabinayan pisan. Kahanan wariga ring Bali nganutin kawéntenan palemahan, pawongan, lan parahyangan.
Nika nyihnayang, para panglingsiré dumun nénten ja nerima kémanten napi sané rauh saking dura Bali. Budaya sané kabaos becik ring dura Bali kasanggra turmaning kaadungang sareng kawéntenan jagat Baliné.
Kaposting olih bliyanbelog ring 1:32 PM 0 komentar Link
Label : Pabligbagan
Sabtu, Januari 16, 2010
Lengkara Manuting Linggih Lan Kadaden
Inggih mangkin lanturang tiang indik bebaosan sane dumun. Ne mangkin tiang jagi ngicenin pepalihan lengkara sane tiosan. Dumun sampun indik Pepalihan Lengkara Manuting Sifat, ne mangkin sane tiosan. Inggih pang ten makeh tiang matur, ngiring dabdabin antuk pepalihan sane tiosan.
Lengkara manuting linggih, inggih punika :
Lengkara manuting linggih, inggih punika :
Kaposting olih bliyanbelog ring 4:37 PM 0 komentar Link
Kamis, Januari 14, 2010
Pepalihan Lengkara Manuting Sifat
Dumun titiang sampun ngicenin akidik indik soroh-soroh kruna. Minab yen sameton durung tatas uning, dados malih ngawacen ring artikel tiang indik Soroh-Soroh Kruna. Nah, ne mangkin lanturang tiang nincap ring lengkara. Lengkara inggih punika pepulaning kruna sane manut lintihan, sane wenten teges wiadin wirasanipun. Wenten makeh soroh-soroh lengkara. Ne mangkin ngiring uratiang warna kalih pepalihan lengkara ring Basa Bali manuting sifatne (berdasarkan sifatnya).
Kaposting olih bliyanbelog ring 10:54 AM 1 komentar Link
Selasa, Januari 12, 2010
Pidarta Bali Kelulusan Kelas 3
Ring sor niki wantah marupa imba pidarta mabasa bali bawak sane ngambil tema "Kelulusan Kelas 3". Minab dumun wenten sameton sane polih tugas dados wakil ring kelas 2 utawi kelas 1 mangde ngawentenang sambutan akidik ring kalulusan kelas 3. Dumun tiang polih tugas niki. Sakewanten daweg nika wantah kelulusan kelas 6 lan tiang kelas 5. Beh, jek meweh sampun tiang ngaryanin pidarta anggen ring acara punika. Nika mawinan tiang mangkin ngicenin contone, mangda sameton sane perlu polih contone. Inggih lanturang,
Kaposting olih bliyanbelog ring 8:33 AM 0 komentar Link
Label : Pidarta Bali
Minggu, Januari 10, 2010
Midabdabin Basa Bali
Akeh sampun para sujanane sane midabdabin basa Baline pinaka basa ibu. Wenten pesantian, maosin pustaka Ramayana, Brathayuda miwah ngawi gita sekar alit, sekar madia, miwah sekar agung. Punika kaanggen kembulan tembang masolah, sakadi arja, drama gong, bodres, mangda polih mahbahang lan nyobyahang basa Baline. Nanging akeh taler sane amnung wikan mrotes, maosang mabasa bali piodal, kolot, kirang gaul, nenten demokratis, kirang agaliter. Mawinan metu rerikrikan para kawine nincapang pakibeh kekawinane saking basa Bali Purwa ka Sastra Bali Anyar (modern).
Kaposting olih bliyanbelog ring 8:43 AM 0 komentar Link
Kamis, Januari 07, 2010
I Lutung Teken I Kekua
Ada tuturan satua I Lutung teken I Kekua. I Lutung sedek masayuban di beten kayune, saget dingeha I Kekua nyesel iba, kene munyine, " Beh, kene lacure, masan ujan-ujan keweh pesan ngalih amah, yen makelo kene, sing buungan deweke lakar mati". Mara ningeh munyi keto I Lutung maekin tongose ento. Saget tepukina I Kekua berag akig, sajan mirib tuna amah.
Kaposting olih bliyanbelog ring 7:33 AM 3 komentar Link
Label : Satua Bali
Senin, Januari 04, 2010
Kerta Gosa
Wewangunan punika kawangun duk abab XVII, daweg panyenengan Ida Dewa Agung ring Klungkung sane mapuspata Dewa Agung Jambe. Genah wewangunan punika sawetara malinggah 2000 meter nyraken, tur kaiter antuk tembok panyengker sane mategeh kirang langkung 2 meter. Sajeroning genah punika wenten bale agung kalih bungkul, sane magenah ring tengah, pekarangannemawasta Taman Gili, sane magenah ring bucu kaler kangin mawasta Kerta Gosa.
Kaposting olih bliyanbelog ring 8:02 AM 0 komentar Link
Label : Wisata
Jumat, Januari 01, 2010
Pura Penataran Sasih
Kaposting olih bliyanbelog ring 8:52 AM 0 komentar Link
Label : Tirtayatra


text:
Nanging Wayan Giri anak pripit. Ia tusing lega makidihang. Yadin ada anak ngidih tulungan. Ia dadi ati teken anak tiwas. Pipisne petekina sesai. Sabilang peteng jangkutina. Kasugihanne anggona bebanggan. Dugas Reditene Wayan Giri keweh, sawireh tusing maan meli celeng mudah. Ia ngijengin kasugihan jumah. Katuju pesan pisanganne teka. Madan Pekak Lacur. Ia suba odah. Awakne berag tur daki. Kulitne kisut tur suba uban. Lima muah batisne suba enduk. Basangne lengkek tur sebengne layu. Ditu anake odah nagih ngidih nasi.
"Wayan ! Baang pekak ngidih nasi atemelosan ! Pekak suba tua, tusing nyidayang magarapan. Uli semengan Pekak tusing madaar."
Wayan Giri bangun uli pasarean. Lantas majujuk di undage. Sambilanga matungked bangkiang. Sebengne jenger tur jering makabkaban. Laut nunden anake odah magedi.
"Ngudiang mai idih-idih ? Keto suba upah anake mayus. Enyen bakal maang ngidih ? Jani masan pada maal ".
Buin kejepne teka Made Lara. Pajalanne nyeruyung, sawireh batisne enduk. Sebengne layu dudus, sawireh sebet pesan kenehne. Ngelah pianak sedekan gelem. Ia tusing ngelah pipis. Ditu ia ngorahang nyilih pipis.
"Beli Wayan ! Olasin tiang ngidih tulung. Baang tiang nyilih pipis. Anggon tiang meli ubad".
Wayang Giri buin bangun. Lantas matungked bangkiang. Sebengne jengat tur pedih. Muanne barak makereban. Limanne tudang-tuding buka anak buduh.
"Ngudiang mai nyilih pipis ? Kadena aluh anake ngalih pipis. Icang sesai tuyuh. Peluh pidit ngalih gae. Menyi dekil uyak abu. Selem denges dusdus andus. Enyen bakal maang nyilih ? Jani makejang sukeh".
Made Lara makilesan pesu. Buka tebek kenehne naanang jengah. Wayan Giri enu nongos jumah. Kenehne sayan keweh. Sawireh galahne suba tengai. Nanging tonden ada anak teka, bakal ngadep celeng mati.
Made Lara enu majalan di lebuhne. Saget kacunduk ngajak Pekak Lacur. Ditu ia pada nuturang dewek. Made Lara ngorahang dewek pocol. Ngidih tulungan teken Wayan Giri.
"Dadi ati pesan Wayan Giri. Tumben tiang nyilih pipis. Teka dadi atine tusing maang".
Pekak Lacur lantas masaut banban basangne seduk. Angkihanne angseng-angseng. Ngorahang dewekne masih pocol.
"Eda bas sanget ! Pekak masih keto. Tumben Pekak ngidih nasi. Nanging ia tusing maang. Ento awanan Pekak megedi. Wayan Giri mula brakapakan. Eda ento sangetanga. Eda ngaba keneh jelek. Jalan melahne alih. Eda nuutin Wayan Giri. Ngadep sate mudah-mudah, malakar celeng gelem muah bangkung mati".
Wayan Giri sayan udu. Sawireh liu anake nawang. Ia ngadep sate bebangkan. Mawinan suud ngadep sate. Jani ia madagang soto. Sesai ia nampah siap. Mabasa jaen tur ngulen. Nanging tusing ada anak meli. Sawireh kasengguh soto bebangkan.
Wayan Giri sayan inguh. Daganganne tusing patilaku. Tuyuhe tusing mapikolih. Yadin semengan yadin sanja setata udu. Kanti gelem ia naanang pocol. Jani ia tusing nyidayang bangun. Sesai ia aduh-aduh di pedeman.
Nuju dina Redite ia paling. Basangne marasa sakit. Linter-linter buka kilit. Peluhne pesu matah-matah. Glalang-gliling mapelisahan. Buka bakal mati kenehne. Ditu ia megelunan ka pisaga.
"Made, Made Lara ! Tulungin tiyang uyang. Pekak, Pekak Lacur ! Tulungin tiang paling. Adu,aduh,aduh... ! Basang tiange sakit. Duur tiange uyun. Awak tiange panes. Liman tiange ngejer. Batistiange ngetor ".
Prajani pisaganne teka. Made Lara ngaba boreh. Pekak Lacur ngaba simbuh. Muah asaban cenana jenggi. Wayan Giri nyelempang di plangkane. Made Lara ngurut batisne aji ngasabang cenana. Sasubane liu tur buket laut baanga Wayan Giri. Ditu ia ngangsehang nginem lolohe. Lantas pules maplekes. Made Lara muah Pekak Lacur enu nongosin Wayan Giri.
Makelo suba Wayan Giri pules. Awakne suba segeran. Sakit basangne suba ilang. Jani ia ngrayang-ngrayang bangun. Lantas negak maplengek. Dapetanga Made Lara muah Pekak Lacur incuh ngayahin. Ditu ia ngeling mapangenan.
"Made muah Pekak ! Olas pesan nulungin tiang. Das-dasan pesan tiang mati, yening tusing maan pitulung. Tiang kapok masolah pripit. Uli jani tiang bakal masalin. Tiang bakal suud demit. Pipis tiange bakal anggon tiang matulung".
Wayan Giri nyalinin tingkah. Uli demit dadi bares. Demen nulungin timpal. Yaning ada anak odah, ia ngayahin aji laksana. Yaning ada anak tiwas, ia nulungin aji arta brana. Keto mula laksanan anake mapisaga muah menyama braya.